
ΟΧΙ ΣΤΟ ΣΧΕΔΙΟ ΠΟΛΙΤΙΚΗΣ 

ΑΝΩΜΑΛΙΑΣ ΠΟΥ 
ΕΞΥΦΑΙΝΕΙ Ο ΛΑΛΙΩΤΗΣ 


Ο άνθρωπος που αφοσιώθηκε 
τόσο πολύ στη δημιουργία ανώ¬ 
μαλων πολιτικών καταστάσεων 
δε θα μπορούσε παρά να πεθάνει 
με τον ίδιο ανώμαλο τρόπο. 

Αρνούμενος να είναι ζωντανός, 
όσο και πεθαμένος, ανίκανος να 
κυβερνήσει και αρνούμενος να 
παραιτηθεί, έχει πετύχει να συν¬ 
δυάζει τις πιο προηγμένες επιτεύ¬ 
ξεις της ιατρικής που τον κρα¬ 
τούν ζωντανό με τις πιο κατα¬ 
χθόνιες και βάρβαρες εκδηλώσεις 
της βυζαντινής αυλής που έχει 
στήσει γύρω του. 

Ο Παπανδρέου είναι υποχρεω¬ 
τικό να πεθάνει μ’ αυτόν ή μ’ έ¬ 
ναν ανάλογο ανώμαλο και δια- 
λυτικό τρόπο, γιατί του στάθηκε 
αδύνατο να εξασφαλίσει ένα διά¬ 
δοχο. Είναι προς τιμή της χώρας 
και του λαού μας ότι δε θέλησε 
να του τον προσφέρει. 

Το καθεστώς Παπανδρέου δεν 
αφήνει τον Αυτοκράτορα να πε- 
θάνει και τον βασανίζει με τον 
πιο άκαρδο τρόπο, έτσι άκαρδο 
όπως διδάχτηκε από τον ίδιο να 
είναι. Γιατί κάτω από τη σκιά του 
και μέσα σ’ ένα όσο πιο παρατε- 
ταμένο πολιτικό κενό εξουσίας 
γίνεται πασχίζει να εξασφαλίσει 
τις καλύτερες δυνατές πολιτικές 
θέσεις. 

Το καθεστώς Παπανδρέου εί¬ 
ναι η ηγεμονία των ρωσόδουλων 
πάνω στους σοβινιστές και τους 
ευρωπαιόφιλους αστούς της χώ¬ 
ρας και του ίδιου του ΠΑΣΟΚ. 
Όμως τα πρόσωπα που ξεχωρί¬ 
ζουν σα διάδοχοι είναι είτε σο¬ 
βινιστές είτε ευρωπαιόφιλοι. 

Ο Σημίτης, ο Αρσένης και ο 
Τσοχατζόπουλος είναι διάδοχοι 
ηγέτες του ΠΑΣΟΚ, αλλά δεν εί¬ 
ναι διάδοχοι του Παπανδρέου. 
Διάδοχός του είναι ο Λαλιώτης. 
Αλλά ο Λαλιώτης είναι διάδο¬ 
χός του μόνο στην ίντριγκα και 
όχι στο μπαλκόνι. 

Η παράταση της ημερομηνίας 
θανάτου του Παπανδρέου είναι ε¬ 
πιβεβλημένη, ώστε ο Λαλιώτης 
στο χρόνο αυτό να φθείρει και 
τους τρεις αυτούς. Τότε μόνο θα 
μπορεί είτε να βάλει ένα δικό του 
αουτσάιντερ για μεταβατική λύ¬ 
ση της τελευταίας στιγμής, είτε 


έναν από τους τρεις, αλλά τόσο 
αδυνατισμένο, τόσο “τίποτα”, ώ¬ 
στε να έχει όλο τον καιρό να προ¬ 
ετοιμάσει τον αληθινό διάδοχο, 
που απ’ ό,τι φαίνεται είναι ο ί¬ 
διος. 

Ο καλύτερος για να παίξει το 
ρόλο του “τίποτα” είναι ο Τσο¬ 
χατζόπουλος, που οι ρωσόδουλοι 
τον έχουν φθείρει ανεπανόρθωτα 
στη διάρκεια μισής τουλάχιστον 
δεκαετίας και τον έχουν κάνει α¬ 
ντιπαθή σε όλες σχεδόν τις τά¬ 
σεις του ΠΑΣΟΚ και έχουν γε- 
λοιογραφικά διογκώσει τον 
πράγματι στομφώδη και δίχως 
βάθος πολιτικό του χαρακτήρα. 

Αλλά αυτή του η αδυναμία δεν 
επιτρέπει καμιά ανάδειξή του ό¬ 
σο και να υποστηριχθεί από τον 
κομματικό μηχανισμό. Γι’ αυτό ό¬ 
λο το βάρος έχει πέσει στη φθο¬ 
ρά των πραγματικά ισχυρών Ση- 


Στα πλαίσια του κρατικού προ¬ 
ϋπολογισμού για το 1996 ανακοι¬ 
νώθηκε από τον Παπαντωνίου η 
εισοδηματική πολιτική της κυ¬ 
βέρνησης. Σύμφωνα μ’ αυτήν, οι 
“αυξήσεις” των μισθών των δη¬ 
μοσίων υπαλλήλων για τη νέα 
χρονιά θα είναι της τάξης του 2,5 
+ 2,5% μαζί μ’ ένα 1,9% διορθω¬ 
τικό της προηγούμενης χρονιάς. 
Αντίστοιχα, για τους συνταξιού¬ 
χους προβλέπονται “αυξήσεις” 
του 3,5+3,%. 

Τα ποσοστά αυτά δεν είναι μό¬ 
νο μια πραγματικότητα για το δη¬ 
μόσιο τομέα, αλλά αποτελούν έ¬ 
να γενικότερο “πιλότο”, θα έλε¬ 
γε κανείς, τόσο για τις συμβάσεις 
των ΔΕΚΟ, αλλά και του ευρύ¬ 
τερου ιδιωτικού τομέα, παρά την 
απελευθέρωση των συλλογικών 
συμβάσεων. 

Έτσι, λοιπόν, ο καθορισμός της 
εισοδηματικής πολιτικής δεν α¬ 
φορά στενά τις αποδοχές και το 
επίπεδο ζωής μόνο των δημοσί¬ 
ων υπαλλήλων, αλλά συνολικό- 


μΐτη και Αρσένη. 

Ο Σημίτης είναι η έκφραση της 
φυσικής κίνησης της άρχουσας 
τάξης προς την Ευρώπη και τον 
αστικό εκσυγχρονισμό. Ο Αρσέ¬ 
νης η έκφραση του αντανακλα¬ 
στικού εθνικισμού της αστικής 
τάξης. Είναι φυσικό λοιπόν που 
ο πρώτος είναι ο εκπρόσωπος της 
οικονομίας και ο δεύτερος του 
στρατού. 

Αυτοί οι δύο μπορούν να εξου¬ 
δετερωθούν με την κλασική πα- 
πανδρεϊκή μέθοδο, δηλαδή με το 
να κατασπαράζουν ο ένας τον άλ¬ 
λο. Αυτό έχει δοκιμαστεί χρόνια 
κι έχει πετύχει. Το ίδιο κάνει τώ¬ 
ρα ο Λαλιώτης: και με τον ένα 
και με τον άλλο. Και εκείνοι, ε¬ 
πίσης, πιστοί στις παραδόσεις 
τους, γεμάτοι κομπασμό και ανί¬ 
κανοι να διδαχτούν, προσπαθούν 
να προσεταιριστούν τον κύριο ε- 


τερα όλου του εργαζόμενου λα¬ 
ού. Γι’ αυτό δεν είναι τυχαίο που 
την ίδια περίοδο τόσο οι ζυμώ¬ 
σεις για τη νέα εθνική συλλογι¬ 
κή σύμβαση που υπογράφει η 
ΓΣΕΕ όσο και οι ζυμώσεις για τις 
αυξήσεις των ΔΕΚΟ κυμαίνονται 
στο ίδιο επίπεδο, του ορίου δη¬ 
λαδή του 8%, που αποτελεί την 
κυβερνητική πρόβλεψη για τον 
πληθωρισμό του 1996. 

Είναι γενική η τοποθέτηση από 
το σύνολο του πολιτικού και 
συνδικαλιστικού κόσμου πως με 
τα ποσοστά αυτά των λεγάμενων 
αυξήσεων θα συνεχιστεί αυτό που 
αρκετά κομψά ονομάζουν λιτό¬ 
τητα. 

Όμως κάτω απ’ αυτή την ομο¬ 
φωνία υπάρχει μια ισχυρή σύ¬ 
γκρουση. Από τη μια είναι η ευ¬ 
ρωπαϊκή γραμμή, που φαίνεται να 
κυριαρχεί στα οικονομικά υπουρ¬ 
γεία, σε τμήματα της Ν.Δ. και της 
βιομηχανικής αστικής τάξης. Η 
γραμμή αυτή καλεί για άλλη μια 
φορά σε λιτότητα τους εργαζόμε- 


χθρό τους, το Λαλιώτη. 

Αλλά ο Λαλιώτης δεν είναι α¬ 
πλά ένας ιντριγκαδόρος που έ¬ 
χει κάνει εισοδισμό σε όλες τις 
φράξιες και υποφράξιες του ΠΑ¬ 
ΣΟΚ, ούτε έχει μόνο τη δυνατό¬ 
τητα χάρη σ’ αυτή την ιδιότητά 
του ανά πάσα στιγμή να δια¬ 
μορφώσει την κοινή γνώμη στο 
ΠΑΣΟΚ και να φτιάχνει θυελ¬ 
λώδη πραξικοπήματα αιφνιδιάζο- 
ντας τους πάντες. Ο μακαρίτης ο 
Αλευράς και ο Πάγκαλος κάτι 
είχαν αισθανθεί από αυτή του την 
ιδιότητα. Η δύναμη του Λαλιώτη 
βρίσκεται στο γεγονός ότι εκφρά¬ 
ζει ένα καθεστώς. Μπορεί δηλα¬ 
δή το ΠΑΣΟΚ να μην έχει αυτή 
τη στιγμή πρωθυπουργό, και αυ¬ 
τό να είναι μια σκανδαλώδης 
παραβίαση της δημοκρατικής νο¬ 
μιμότητας, όμως ούτε οι τρεις 
πραχτόρικες ηγεσίες των τριών 


νους προκειμένου να μειώσει τα 
ελλείμματα, αναγνωρίζοντας σαν 
κεντρικό ζήτημα το τεράστιο δη¬ 
μόσιο χρέος, και προσδοκά την 
ευθυγράμμιση με το πρόγραμμα 
σύγκλισης της Ε.Ε. σύμφωνα με 
τη συνθήκη του Μάαστριχτ. 

Η άλλη είναι η γραμμή του σο- 
σιαλφασιστικού αντιευρωπαϊσμού 
με κέντρο το ψευτοΚΚΕ, αλλά 
και σημαντική απήχηση μέσα στο 
ΠΑΣΟΚ και την κυβέρνηση, κα¬ 
θώς και ολόκληρου του τροτσκι- 
στικού συνοθυλεύματος. Η γραμ¬ 
μή αυτή ανάγει την πολιτική της 
λιτότητας στην “υποταγή της κυ¬ 
βέρνησης στις ντιρεκτίβες των 
Βρυξελλών” και ζητά τη συγκρό¬ 
τηση ενός διεκδικητικού κινήμα¬ 
τος για αυξήσεις σε αντιευρωπα- 
ϊκή κατεύθυνση. 

Ας δούμε πώς έχουν τα πράγ¬ 
ματα. 

Είναι αναμφισβήτητο γεγονός 
πως υπάρχει ένα κεντρικό ζήτη¬ 
μα για την οικονομία της χώρας, 
που λέγεται δημόσιο χρέος. Θα α- 


μικρών κομμάτων έχουν βάλει 
τέτοιο ζήτημα. Αυτοί δίνουν συ¬ 
νειδητά στη ρωσόδουλη κλίκα 
του ΠΑΣΟΚ τη δυνατότητα και 
την άνεση να δράσει όπως θέλει. 

Μήπως δεν είναι τέτοια και η 
βοήθεια που δίνουν στους ρωσό- 
δουλους στο μεγάλο ζήτημα, του 
ποιος θα εκλέξει το διάδοχο; Ε¬ 
δώ όλη - όλη η υπόθεση είναι 
πώς θα εξουδετερωθεί η κοινο¬ 
βουλευτική ομάδα του ΠΑΣΟΚ, 
στην οποία οι ιντριγκαδόροι του 
κομματικού μηχανισμού έχουν τη 
χειρότερη αντιπροσώπευση. 

Αν η κοινοβουλευτική ομάδα ε¬ 
κλέξει τον πρωθυπουργό, ο Λα¬ 
λιώτης θα πεθάνει. Γι’ αυτό βά¬ 
ζει τα τσιράκια του ή αφήνει τις 
άλλες κομματικές φράξιες να α¬ 
παιτούν διαρκώς ο πρωθυπουργός 

συνέχεια στη σελ. 2 


ναφερθούμε παρακάτω για το ύ¬ 
ψος του και τις αιτίες που το γέν¬ 
νησαν. 

Όμως εδώ θέλουμε να πούμε 
πως καμιά οικονομική πολιτική 
δεν μπορεί να κλείσει τα μάτια 
σ’ αυτή την πραγματικότητα. Και 
αυτό το πρόβλημα εκφράζεται κά¬ 
θε χρόνο με ένταση μέσα στον 
κρατικό προϋπολογισμό, όπου έ¬ 
να τεράστιο ποσό πηγαίνει για 
την εξυπηρέτηση αυτού του χρέ¬ 
ους. 

Έτσι, στον καινούριο προϋπο¬ 
λογισμό σε ένα σύνολο δαπανών 
(μαζί με το έλλειμμα) περίπου 
13,250 τρις δρχ. η εξυπηρέτηση 
του χρέους (τόκοι και τοκοχρε- 
ωλύσια) ανέρχεται στο ποσό των 
7,325 περίπου τρις. Καλύπτει δη¬ 
λαδή το 55% των συνολικών 
δαπανών! 

Αυτό είναι το ένα τεράστιο κον¬ 
δύλι. Το άλλο είναι οι μισθοί και 

συνέχεια στη σελ. 2 


ΑΓΩΝΑΣ ΓΙΑ ΑΥΞΗΣΕΙΣ 

Όχι στην αντιευρωπαϊκή γραμμή του μευτοΚΚΕ 

συνέχεια από τη σελ. 1 

οι συντάξεις, που φτάνει στο πο¬ 
σό των 2,845 τρις δρχ. περίπου, πο¬ 
σοστό 21,5% των συνολικών 
δαπανών. Το 76,5% των συνο¬ 
λικών δηλαδή δαπανών του κρά¬ 
τους πηγαίνει στην εξυπηρέτηση 
των δύο αυτών βασικών κονδυ- 
λΐων. 

Έτσι έχουμε ένα 23,5% που πρέ¬ 
πει να δοθεί σε επιχορηγήσεις, σε 
δημόσιες επενδύσεις, σε άμυνα 
και σε κοινωνικούς πόρους, παι¬ 
δεία, υγεία κ.λπ. 

Είναι λοιπόν απλό, με τη λογι¬ 
κή κάθε αστού οικονομολόγου 
που θέλει να κρατήσει σταθερό ή 
ακόμα και να μειώσει το δημό¬ 
σιο χρέος, να ακολουθήσει μια πο¬ 
λιτική μείωσης των υπολοίπων 
δαπανών, και ιδιαίτερα του ψη¬ 
λού κονδυλίου των “μισθών και 
συντάξεων”, ενώ από την άλλη 
πλευρά ν’ αυξήσει τα έσοδα του 
κράτους, δηλαδή τη φορολογία. 

Έτσι, ο νέος προϋπολογισμός 
προβλέπει μια αύξηση των φορο¬ 
λογικών εσόδων της τάξης του 
13,6%. Και αυτό χωρίς καμιά με¬ 
ταβολή του φορολογικού συστή¬ 
ματος. Αυτό σημαίνει ότι το πιο 
πάνω ποσοστό αντιπροσωπεύει 
πληθωριστικό φόρο, δηλαδή φό¬ 
ρο που θα προκόψει από τη μη τι¬ 
μαριθμοποίηση της φορολογικής 
κλίμακας. Όταν λοιπόν οι αυξή¬ 
σεις των μισθών δε θα υπερβούν 
τη μεταβολή του τιμάριθμου, που 
υπολογίζεται στο 8%, τότε η δια¬ 
φορά των 5,6 μονάδων αύξησης 
της φορολογίας πάνω από τον 
πληθωρισμό θα συνεπάγεται ά¬ 
μεση μείωση των πραγματικών 
εισοδημάτων. 

Από την άλλη πλευρά έχουμε 
μια μεγαλύτερη αύξηση των έμ¬ 
μεσων φόρων σε ποσοστό 15,3%, 
μια αύξηση δηλαδή που και πάλι 
θα την πληρώσει ο εργαζόμενος 
λαός. 

Έτσι, με λίγα λόγια μπορούμε 
να πούμε ότι η ουσία της οικονο¬ 
μικής πολιτικής, όπως προκύπτει 
από την εισοδηματική πολιτική 
και τον προϋπολογισμό, βρίσκε¬ 
ται στη μείωση των ελλειμμάτων 
και στη συγκράτηση του δημόσιου 
χρέους για να μπορέσει να πετύ- 
χει τη σύγκλιση με την ΕΈ. στη 
βάση της συνθήκης του Μάαστρι- 
χτ. Παρά το γεγονός όμως ότι τα 
οικονομικά υπουργεία προσπάθη¬ 
σαν το 1995 να χτυπήσουν ευρύ¬ 
τερα τη φοροδιαφυγή, και πάλι 
αυτή η πολιτική θα στηριχθεί στο 
παραπέρα χτύπημα του εργαζόμε¬ 
νου λαού. 

Η γραμμή του σοσιαλφασισμού 
έχει ένα βασικό χαρακτηριστικό: 
Τη δημαγωγία. Γι’ αυτόν το βα¬ 
σικό είναι ότι “την πολιτική της 
λιτότητας την επιβάλλει το διευ¬ 
θυντήριο των Βρυξελλών”. Όμως 
πουθενά δεν μπαίνει στον κόπο 
να εξηγήσει το αν είναι η ΕΈ. που 
έφτιαξε το τεράστιο δημόσιο χρέ¬ 
ος για τη χώρα ή το τρομερό σε 
διόγκωση ελληνικό Δημόσιο. 

Για το σοσιαλφασισμό όλα α¬ 
νάγονται στη φορολόγηση των 
κερδών του μεγάλου κεφαλαίου. 
Αλλά ακόμα και αν δέσμευε μια 
κυβέρνηση όλα τα κέρδη, που 
σύμφωνα με τον ΙΟΑΡ έφτασαν 
το 1995 σε 500 δις δρχ., δε θα μπο¬ 


ρούσε να καλύψει τίποτα! 

Ας δούμε το ζήτημα του δη¬ 
μόσιου χρέους. 

Μέσα στο 1995 το δημόσιο χρέ¬ 
ος έφτασε στο ιλλιγγιώδες ύψος 
του 21 τρις δρχ., ή σε ποσοστό 
120,8% του ΑΕΠ. Από αυτό τα 
24.710 δις δρχ. αποτελούν το ε¬ 
σωτερικό χρέος και τα 6.449 δις 
δρχ. το εξωτερικό. Το 79,9% του 
χρέους έγκειται στον εσωτερικό 
δανεισμό, και αυτό είναι το βα¬ 
σικό. 

Πώς διαμορφώθηκε αυτό; 

Στη ΙΟετία του 1970 το δημόσιο 
χρέος κινιόταν σε ποσοστό 23% 
του ΑΕΠ. Αυτό ήταν ένα λογικό 
ποσοστό και οφειλόταν στη με¬ 
τριοπαθή καθαρή δανειοδότηση 
της ίδιας περιόδου, που αντιπρο¬ 
σώπευε κατά μέσο όρο ποσοστό 
3,1 του ΑΕΠ. 

Η μεγάλη αύξηση άρχισε το 
1983, όταν φτάνει σε ποσοστό 
41,2% του ΑΕΠ. Πού οφειλόταν 
αυτή η μεγάλη αύξηση, που φτά¬ 
νει το 1988 σε ποσοστό 71,7% του 
ΑΕΠ; 

Χωρίς αμφιβολία μπορούμε να 
πούμε πως σ’ αυτή τη ραγδαία 
αύξηση στηρίχτηκε όλη η κοι¬ 
νωνική δημαγωγία, με τις α- 
θρόες προσλήψεις κομματικού 
ρουσφετιού, και όλη η ακατά¬ 
σχετη παροχολογία του Α. 
Παπανδρέου. 

Οι κάθε είδους παροχές που δί¬ 
νονταν στηρίχτηκαν στον εσωτε¬ 
ρικό δανεισμό από έντοκα γραμ¬ 
μάτια και ομόλογα του δημοσίου, 
τόσο από τις τράπεζες όσο και α¬ 
πό ιδιώτες. 

Από το 1990 και μετά το δημό¬ 
σιο χρέος παίρνει έναν άλλο χα¬ 
ρακτήρα και ξεφεύγει από κάθε 
έλεγχο, φτάνοντας το1992 σε πο¬ 
σοστό 104,8%, το1993 σε 113,7%, το 
1994 σε 121,1% και το 1995 σε 
120,8% του ΑΕΠ. 

Από το 1990 και μετά έχουμε 
ένα νέο δανεισμό για την πλη¬ 
ρωμή υψηλών τόκων μέσω της α¬ 
νατροφοδότησης του τρομαχτικού 
χρέους. Έτσι, αυτή την περίοδο 
έχουμε μια τεράστια μεταφορά ει¬ 
σοδημάτων μέσω των τόκων από 
τα έντοκα γραμμάτια και τα ο¬ 
μόλογα του δημοσίου σ’ εκείνες 
τις κοινωνικές ομάδες που είχαν 
την οικονομική δυνατότητα με¬ 
γάλου δανεισμού του κράτους. 

Είναι χαρακτηριστικά τα παρα¬ 
κάτω στοιχεία: 

Το εσωτερικό χρέος, από ομό¬ 
λογα δημοσίου σε ιδιώτες, από 138 
δις το 1987 φτάνει το 1995 στα 
12.239 δις. Από έντοκα γραμμά¬ 
τια σε ιδιώτες, από 15 δις το 1985 
φτάνει το 1995 σε 6.075 δις δρχ. 

Έχουμε δηλαδή την τρομαχτι¬ 
κή οικονομική άνοδο της πιο πα- 
ρασιτικής μερίδας της αστικής 
τάξης, των ραντιέρηδων του χρή¬ 
ματος. 

Πρόκειται για ένα καινούριο 
φαινόμενο, που δημιούργησε ο 
Παπανδρέου και που στόχευε βα¬ 
σικά στο χτύπημα της βιομηχα¬ 
νίας. Όταν μέσα από την τοκο¬ 
γλυφία στο δημόσιο το χρήμα έ¬ 
τρεχε άφθονο, ποιος θα είχε τη θέ¬ 
ληση να ριψοκινδυνεύσει παρα¬ 
γωγικές επενδύσεις στη βιομηχα¬ 
νία; 

Αυτή ακριβώς ήταν η λογική 
του Παπανδρέου και η βασική αι¬ 


τία των ελλειμμάτων και του δη¬ 
μοσίου χρέους. Ποια σχέση έχει 
λοιπόν με την πραγματικότητα η 
θολούρα που προωθεί το ψευτοΚ- 
ΚΕ, χωρίς να το βάζει συγκε¬ 
κριμένα, πως δηλαδή τη χώρα τη 
χρέωσε ο δυτικοευρωπαϊκός ιμπε¬ 
ριαλισμός και με την πολιτική του 
Μάαστριχτ απαιτεί πίσω τα δά¬ 
νειά του; Απολύτως καμιά! 

Μέσα λοιπόν σ’ αυτές τις συν¬ 
θήκες η εργατική τάξη και όλο 
το συνδικαλιστικό κίνημα του ερ¬ 
γαζόμενου λαού πρέπει να χαρά¬ 
ξει τη δίκιά του πολιτική. 

Το εργατικό κίνημα, συγκρουό- 
μενο μετωπικά με τη σοσιαλφα- 
σιστική αντιευρωπαϊκή γραμμή, 
δεν μπορεί να δεχτεί να γίνει για 
μια φορά αυτό που θα πληρώσει 
τα σπασμένα. 

Δεν μπορεί να είναι και πάλι ο 
εργαζόμενος λαός και οι εργάτες 
που θα πληρώνουν το χρέος της 
χώρας ή θα πεθαίνουν στην πεί¬ 
να με τον περιορισμό της ζήτη¬ 
σης και να κρατιούνται χαμηλά 
τα νούμερα του πληθωρισμού. 

Το βασικό για το ξεπέρασμα 
της κρίσης και τη μείωση των 
ελλειμμάτων είναι η επιβολή 
μιας πολιτικής συνολικής, και 
ιδιαίτερα βιομηχανικής, ανά¬ 
πτυξης μέσα στα πλαίσια της 
Ε.Ε. Και εδώ το βασικό είναι 
η αύξηση του πραγματικού Α¬ 
ΕΠ. Μέσα στα πλαίσια της Ε.Ε. 
η Ελλάδα είναι τελευταία σε ρυθ¬ 
μούς ανάπτυξης του πραγματικού 
ΑΕΠ, όταν επικεφαλής του αντί¬ 
στοιχου πίνακα βρίσκονται φτω¬ 
χές χώρες σαν την Ιρλανδία, τη 
Φιλανδία, το Λουξεμβούργο, την 
Πορτογαλία και την Ισπανία. Η 
επιβολή όμως μιας τέτοιας πολι¬ 
τικής προϋποθέτει τη σύγκρουση 
με το σοσιαλφασιστικό αντιευρω- 
παϊσμό και το οικονομικό σαμπο- 
τάζ που αυτός κάνει μέσα και έ¬ 
ξω από το κράτος. 

Είναι εδώ χαρακτηριστικός ο 
βαθμός της απορρόφησης των ευ¬ 
ρωπαϊκών κονδυλίων για την Ελ¬ 
λάδα. Απορροφητικότητα που 
φτάνει σε ποσοστό 48%, με απο¬ 
τέλεσμα να μη διατίθενται τερά¬ 
στιοι πόροι για την ανάπτυξη της 
χώρας. 

Χαρακτηριστικά να σημειωθεί 
για τη βιομηχανία ότι μέχρι σή¬ 
μερα έχει αφήσει αναξοποίητα τε¬ 
ράστια ποσά από το επιχειρησια¬ 
κό πρόγραμμα της βιομηχανίας 
(ΕΠΒ) στα πλαίσια του δεύτερου 
πακέτου Ντελόρ, που μέσα στην 
επόμενη πενταετία θα ανέλθουν 
στο ποσό των 900 δις δρχ. Μέσα 
στα πλαίσια μιας τέτοιας αναπτυ¬ 
ξιακής αντίληψης μπορούν να 
βρεθούν οι πόροι εκείνοι που α¬ 
παιτούνται σήμερα για να ζήσει 
με αξιοπρέπεια ο εργαζόμενος λα¬ 
ός. 

Η άντληση τέτοιων πόρων μπο¬ 
ρεί να γίνει μέσα από τις υπέρο¬ 
γκες λεγάμενες αμυντικές δαπά¬ 
νες, μέσα από το σταμάτημα της 
μισθοδοσίας από το κράτος των 
παπάδων, από τη φορολόγηση 
των “ραντιέρηδων του χρήματος” 
και της πλούσιας αγροτιάς και 
μέσα από τον περιορισμό της πο¬ 
λυτέλειας και της διαφθοράς της 
κρατικής και κομματικής γρα- 

συνέχεια στη σελ. 8 


συνέχεια από τη σελ. 1 

να εκλεγεί από το ΠΑΣΟΚ και 
όχι από την κοινοβουλευτική ο¬ 
μάδα. Αρχκά μίλησαν για Κεντρι¬ 
κή Επιτροπή. Αυτό φάνηκε πρα¬ 
ξικοπηματικό σε όλους και μετά 
άρχισαν το τροπάρι του συνεδρί¬ 
ου ή κάποιο άλλο ειδικό σώμα. 
Αλλά το συνέδριο ή κάποιο άλ¬ 
λο ειδικό σώμα θέλουν κάποιο 
χρόνο. Άρα ο Παπανδρέου πρέ¬ 
πει να ζήσει τόσο. Επειδή είναι 
δύσκολο να ζήσει τόσο, πρέπει να 
ταριχευτεί εν ζωή. Για να γίνει 
αυτό, πρέπει να σταματήσει η ζω¬ 
ντανή ιατρική ενημέρωση, πρέπει 
να φύγουν οι δημοσιογράφοι από 
το κτίριο για να μην υπάρχουν 
διαρροές και πρέπει η μελωδική 
φωνή του Σινάτρα να σκεπάζει 
το ξερό θόρυβο του αναπνευστή¬ 
ρα. Αλλά το ουσιαστικότερο ζή¬ 
τημα εδώ είναι η απαλλοτρίωση 
της συνταγματικής ιδιότητας που 
έχει η κοινοβουλευτική ομάδα 
του ΠΑΣΟΚ να αποφασίσει για 
το ποιος θα είναι ο πρωθυπουρ¬ 
γός. 

Κι όμως, όχι μόνο τα τρία μι¬ 
κρά κόμματα, αλλά ούτε η Ν.Δ. 
έχει βγει να πει ότι η κοινοβου¬ 
λευτική ομάδα πρέπει να βγάλει 
τον πρωθυπουργό και κανείς άλ¬ 
λος. Και αυτό βέβαια δεν είναι 
ανάμιξη στα εσωτερικά ενός κόμ¬ 
ματος, αλλά πολιτική συνταγμα¬ 
τική υποχρέωση. 

Τέτοια και μεγαλύτερη είναι η 
βοήθεια που έδωσε ο Έβερτ στο 
Λαλιώτη όταν αυτός με το τσι¬ 
ράκι του το Σκανδαλίδη δήλωσε 
πως οι ξένες δυνάμεις ανακατεύ¬ 
ονται στη διαδοχή. Η δήλωση αυ¬ 
τή του Σκανδαλίδη ήταν μια κα¬ 
τηγορία για τον Αρσένη ότι εί¬ 
ναι Αμερικάνος και για το Σημί¬ 
τη ότι είναι άνθρωπος των Ευ¬ 
ρωπαίων. Αμέσως ο Έβερτ πήρε 
μέσω Σιούφα το λόγο, για να κα- 
λέσει δύο φορές το Ε.Γ. του ΠΑ¬ 
ΣΟΚ να πει ανοιχτά ποιες είναι 
οι ξένες αυτές δυνάμεις και 
ποιους θέλουν, «ώστε να λάμψει 
η αλήθεια». Αυτός ήταν ένας έμ¬ 
μεσος τρόπος για να χτυπηθούν 
παραπέρα οι Αρσένης-Σημίτης. 
Βέβαια, αυτά τα βρίσκουν και τα 
κάνουν αυτές οι συμμορίες, γιατί 
ούτε ο Αρσένης ούτε ο Σημίτης 
τόλμησαν να απαιτήσουν αυτοί οι 
ίδιοι διευκρινίσεις από το Ε.Γ. του 
ΠΑΣΟΚ, αφού και οι πέτρες ξέ¬ 
ρουν πως όλος ο Τύπος της πε¬ 
ρασμένης Κυριακής έγραψε για 
το ενδιαφέρον των δυτικών για 
Αρσένη-Σημίτη. 

Ασφαλώς οι μόνοι που δεν επι¬ 
τρέπουν να διαρρεύσει στον Τύ¬ 
πο το ενδιαφέρον τους για κά¬ 
ποιον,οι μόνοι που κάνουν πάντα 
πολιτική βαθιού παρασκηνίου και 
κινούνται κυρίως μέσω εσωτερι¬ 
κών παραγόντων είναι οι τσαρι¬ 
κοί διπλωμάτες. Οι Τσάροι, για 
ν’ ανοίξουν το στόμα τους και να 
πουν μια κουβέντα, πρέπει να έ¬ 
χουν βρεθεί σε μεγάλη αδυναμία 
να λειτουργήσουν αποκλειστικά 
μέσω των πρακτόρων τους και 
των συμμάχων τους στο εσωτε¬ 
ρικό μιας χώρας. 


Προς το παρόν τέτοια αδυναμί¬ 
α δεν έχει εκδηλωθεί, και έτσι 
ζούμε μέσα σε μια άνευ προηγου¬ 
μένου μουγκαμάρα, σε μια περίο¬ 
δο πολιτικής ανωμαλίας, ίντρι¬ 
γκας και πραξικοπηματισμού που 
θα κρατήσει βδομάδες και μήνες. 

Αυτό είναι ανεξάρτητο και από 
την εξέλιξη της ζωντανής ταρί¬ 
χευσης του Παπανδρέου, ακόμα 
και από μια ενδεχόμενη ανάστα¬ 
σή του. 

Το ζήτημα ποιος θα είναι ο η¬ 
γέτης του ΠΑΣΟΚ είναι ζήτημα 
ζωής και θανάτου για το σοσια- 
λιμπεριαλισμό. Γι’ αυτόν δύο χώ¬ 
ρες μετράνε στον παγκόσμιο χάρ¬ 
τη των στρατηγικών μετατοπίσε¬ 
ων: η Ελλάδα και η Κίνα . Αν δεν 
πετύχουν τη διαδοχή που θέλουν, 
είναι ικανοί να οργανώσουν τις 
χειρότερες προβοκάτσιες. 

Όμως το να πετύχουν τη δια¬ 
δοχή που θέλουν είναι επίσης κάτι 
εξαιρετικά δύσκολο γι’ αυτούς. 

Έτσι, μοιραία μπαίνουμε σε μια 
εποχή μεγάλης πολιτικής αστά¬ 
θειας και προβοκάτσιας. Είναι 
λοιπόν τώρα που μπορούμε να πε¬ 
ριμένουμε περίεργες οξύνσεις στα 
εξωτερικά ζητήματα, κινήσεις στα 
“ταξικά” μέτωπα του σοσιαλφα- 
σισμού και κινήσεις διάσπασης 
μέσα στο ΠΑΣΟΚ. 

Ειδικά αυτό το τελευταίο θα 
μπει νομίζουμε σύντομα πιο ανοι¬ 
χτά. Το αληθινό όπλο του Λαλιώ¬ 
τη είναι η απειλή της διάσπασης, 
αν η κοινοβουλευτική ομάδα ή το 
ΠΑΣΟΚ γενικά τολμήσει να δώ¬ 
σει λύση που αυτός δε θα εγκρί¬ 
νει. 

Αυτό είναι το νόημα της επα¬ 
ναλαμβανόμενης φράσης του Λα¬ 
λιώτη για ενωτική πορεία. Η φρά¬ 
ση αυτή είναι η απειλή της 
διάσπασης. Αν πραγματοποιηθεί, 
θα σημαίνει εκλογές, και αυτοί 
που τρέμουν τις εκλογές είναι πά¬ 
νω απ' όλα οι κοινοβουλευτικοί 
του ΠΑΣΟΚ. 

Η απειλή λοιπόν των εκλογών 
θα μπει κι αυτή στην ημερήσια 
διάταξη της εσωκομματικής πά¬ 
λης του ΠΑΣΟΚ. 

Τέτοια είναι η εποχή που έρχε¬ 
ται. 

Σε τέτοιες εποχές κρίνονται ό¬ 
λες οι πολιτικές δυνάμεις, από τις 
πιο μεγάλες ως τις πιο μικρές, και 
σε τέτοιες εποχές γίνονται οι με¬ 
γαλύτερες αλλαγές στους πολι¬ 
τικούς συσχετισμούς. 


ΝΕΑ ΑΝΑΤΟΛΗ 

της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Κ. 104 32 Αθήνα 
Τηλ. 5241058 
Ετήσια συνδρομή: 3.600 

Εξαμηνιαία: 1.800 






ΠΑΡΑΣΚΕΥΗ 8 ΔΕΚΕΜΒΡΗ 1995 _ ΝΕΑ ΑΝΑΤΟΛΗ _ Σελίδα 3 

Η ΣΗΨΗ ΤΟΥ ΕΞΑΡΧΕΙΩΤΙΚΟΥ ΑΝΑΡΧΙΣΜΟΥ 


Αν η παράδοση των πεντακο- 
σίων δεκαπέντε αναρχικών στο 
Πολυτεχνείο έφερε ανοιχτά μπρο¬ 
στά στο λαό ένα πολιτικό ρεύμα 
που προδόθηκε από τους μέχρι τό¬ 
τε προστάτες του, δηλαδή το σο- 
σιαλφασισμό (Μαρκάτο, ΕΦΕΕ), 
άλλο τόσο εμφάνισε την πολιτι¬ 
κή υποκρισία και τη διπροσωπία 
του αναρχισμού. Μια ιδιότητα που 
την όξυνε στο έπακρο η προστα¬ 
σία που του έδωσαν οι πολιτικοί 
κομισάριοι των ΚΝΑΤ με τη μορ¬ 
φή πρύτανη, ΕΦΕΕ και άλλων ευ¬ 
γενικών ανθρώπων. Για χρόνια ο¬ 
λόκληρα που ο εξαρχειώτικος α¬ 
ναρχισμός λειτούργησε σαν πολι¬ 
τικό εργαλείο για τις προβοκά¬ 
τσιες του σοσιαλφασισμού δε 
χρειαζόταν να δικαιολογήσει τις 
καταστροφές και τις φωτιές στο 
κέντρο της Αθήνας, γιατί τις δι¬ 
καιολογούσε πολιτικά το ψευ- 
τοΚΚΕ σα βάρβαρη καταστολή 
των ΜΑΤ. Όταν η προβοκάτσια 
αποτύγχανε, έφερνε στο προσκή¬ 
νιο την περίφημη θεωρία των 
“γνωστών-αγνώστων προβοκατό¬ 
ρων” και το χτύπημα του αναρχι¬ 
σμού ήταν τόσο μικρό, που σύντο¬ 
μα μπορούσε να ξανασυγκροτήσει 
τις δυνάμεις του και να εφορμή- 
σει μπροστά. Όταν όμως ο αναρ¬ 
χισμός συγκρούστηκε με τα 
ΚΝΑΤ στις 15/11 αρνούμενος να 
δεχτεί την ηγεμονία τους, τότε η 
προστασία αυτή άρθηκε, όπως και 
το άσυλο. Έτσι, αυτό το ρεύμα πα¬ 
ραδόθηκε όχι μόνο στην εκδίκη¬ 
ση της άρχουσας τάξης, αλλά κύ¬ 
ρια και πάνω απ’ όλα στην αντι¬ 
πάθεια ενός ολόκληρου λαού. Τώ¬ 
ρα εμφανίζεται στο έπακρο η υ¬ 
ποκρισία του γιατί όχι μόνο αρ- 
νείται να πάρει θέση ανοιχτά αν 
επιδοκιμάζει ή αποδοκιμάζει τις 
καταστροφές που έγιναν, αλλά 
βρίσκει χίλιες δυο δικαιολογίες 
για να ξεφύγει και να μην ξεκα¬ 
θαρίσει τη θέση του στο λαό. Στο 
βάθος περιφρονεί βαθιά το λαό για 
τη δήθεν καθυστερημένη του συ¬ 
νείδηση και την υποταγή του στο 
σύστημα. Όμως οι καταστροφές 
είναι όλο κι όλο το πολιτικό ζή¬ 
τημα του Πολυτεχνείου, εκατο¬ 
ντάδες φορές πιο ισχυρό από 
οποιαδήποτε κατάληψη και πο¬ 
ρεία. Είναι το βασικό συστατικό 
της σύγκρουσης με τους κατα¬ 
σταλτικούς μηχανισμούς του κρά¬ 
τους. 

Έτσι, στην προκήρυξη των 
“γνωστών-αγνώστων” από τα 
κρατητήρια της Ασφάλειας δια¬ 
τυπώνεται η θέση ότι άναψαν τις 
φωτιές για να προστατευτούν α¬ 
πό τα χημικά και τα δακρυγόνα 
που έριχναν τα ΜΑΤ. Μα το δα- 
κρυγόνο είναι συμπληρωματικό 
της μολότοφ, με τον ίδιο τρόπο 
που η φωτιά είναι μέρος της σύ¬ 
γκρουσης ΜΑΤ-αναρχικών, για¬ 
τί η καθιερωμένη τελετή της δεν 
μπορεί να λειτουργήσει αν οι δυο 
στρατοί δεν μπουν στη μάχη με 
όλα τα όπλα τους. Αλίμονο αν η 
κρατική καταστολή δεν υπερασπι¬ 
ζόταν την υπόληψή της σα “γου¬ 
ρουνιών και δολοφόνων”. Τότε 
και ο εξαρχειώτικος αναρχισμός 
θα βρισκόταν στη δυσάρεστη θέ¬ 
ση να χάσει το θεμέλιο λίθο της 
συγκρουσιακής λογικής του. Η ί¬ 
δια η σύγκρουση προϋποθέτει τη 
φωτιά. Άλλωστε και μόνο η θέα 


των ένστολων δυνάμεων της α¬ 
στικής τάξης από τους αναρχι¬ 
κούς αρκεί για να αρχίσει αυτός 
ο ιδιότυπος κλεφτοπόλεμος. Η 
φωτιά είναι το απαραίτητο ερ¬ 
γαλείο του αναρχοφασισμού. Το 
όπλο του. Η εξουσία πάνω στο 
δρόμο, στο οδόφραγμα και στο 
Πολυτεχνείο. Με δυο λόγια, το 
μεγαλειώδες σύμβολο της σύ¬ 
γκρουσης και το “δακρυγόνο” του 
αναρχοφασισμού. Μόνο που τις 
καταστροφές που ακολουθούν τις 
αποδίδουν είτε στην “άγρια νεο¬ 
λαία”, που συναντιέται κάθε φο¬ 
ρά με τους αναρχικούς προσπα¬ 
θώντας να μετατρέψει “την κατα¬ 
στροφή της χαράς από το κοινω¬ 
νικό σύστημα” σε “χαρά της κα¬ 
ταστροφής”, είτε σε προβοκάτο¬ 
ρες και πράκτορες της ασφάλειας 
(Πάνος Γρηγοριάδης, εκπομπή 
Χατζηνικολάου 22/11 στο ΜΕΟΑ). 
Στην πρώτη περίπτωση οι ίδιοι οι 
αναρχικοί έχουν αποδεχτεί και υ- 
ποκλιθεί στο αυθόρμητο της “ά¬ 


γριας νεολαίας”. Αλλά είτε στη 
μια είτε στην άλλη εκδοχή ποτέ 


δε ζητωκραυγάσανε ή δεν κατα¬ 
δικάσανε την καταστροφή, και πο¬ 
λύ περισσότερο δεν αναλάβανε α¬ 
νοιχτά την ευθύνη των καταστρο¬ 
φών. Πάντα βέβαια μετά την κα¬ 
ταστροφή την κάνανε σημαία τους 
και φωτογραφίες “εξέγερσης” 
στόλιζαν τα έντυπά τους. 

Γιατί στο βάθος καμιά τάση και 
κανένα ρεύμα του αναρχισμού δε 
θέλει και δεν μπορεί να βάλει ό¬ 
ρια ανάμεσα στη συνειδητή βία 
και τη βία του αυθόρμητου, την 
επαναστατική και την προβοκα- 
τόρικη βία. Αυτό όμως σημαίνει 
ο αναρχισμός να κάνει πολιτική, 
δηλαδή να απευθυνθεί στις μάζες. 
Μάζες όμως που περιφρονεί. Έ¬ 
τσι, λοιπόν, εξαθλιώνεται όταν 
κάνει την απόπειρα να επιχειρη¬ 
ματολογήσει πάνω στην κατα¬ 
στροφή: «Η διαμαρτυρόμενη κοι¬ 
νή γνώμη που πιπιλάει την καρα¬ 
μέλα των καταστροφών καλείται 
να πληρώσει δυόμισι δραχμές ο 
καθένας, δηλαδή το μισό της αξί¬ 


ας μιας τσίχλας. Και βέβαια επει¬ 
δή το ποσό είναι τόσο μεγάλο και 


δεν είναι δυνατόν να πληρώνει 
κάποιος τις ζημιές αλλωνών, κα¬ 
λούνται όλοι οι “πολίτες ” της χώ¬ 
ρας να ζητήσουν την επιστροφή 
του ποσού των δυόμισι δραχμών 
που τους αντιστοιχεί από τα γρα¬ 
φεία της εφημερίδας μας μ ’ ένα 
γράμμα ή μ ’ ένα τηλέφωνο, και 
αμέσως θα τους καλυφθεί μια α¬ 
πό τις βασικές αιτίες της οργής 
τους (...) Και είναι ακόμα αστείο 
να κραυγάζουν οι διάφοροι για 
την καταστροφή του εκπαιδευτι¬ 
κού ιδρύματος, γιατί αυτό υπήρχε 
και υπάρχει για να εκπαιδεύει 
δούλους και εγκληματίες εις βά¬ 
ρος όλης της κανω/ίας»(από 
άρθρο του Γ.Μ. στην εφημερίδα 
Άλφα, 2/12). 

Γιατί τόσα χρόνια τη βία που α¬ 
σκούσε ο αναρχοφασισμός την α¬ 
σκούσε σαν τμήμα του πολιτικού 
στρατού του ψευτοΚΚΕ. Αυτό τον 
διέφθειρε ιδεολογικά και τον με¬ 
τέτρεψε σε εικόνα και ομοίωση 
του προστάτη του. Τώρα λοιπόν 
που παραδόθηκε απ’ τον αφέντη 
του στην άρχουσα τάξη επειδή αρ- 
νήθηκε να υποταχτεί σ’ αυτόν α¬ 
ποκαλύπτεται όλη η σήψη που του 
μετέδωσε ο εναγκαλισμός με το 
σοσιαλφασισμό. Αν είδε τα ΚΝΑΤ 
οργανωτικά και συγκρούστηκε 
μαζί τους, ωστόσο δεν έχει τη συ¬ 
γκρότηση εκείνη που μπορεί να 
ανατρέψει τον κνιτισμό στην πο¬ 
λιτική του γραμμή. Ακόμα κι αν 
ήθελε, δε θα μπορούσε να το κά¬ 
νει. Γιατί μέσα στο κίνημα υπάρ¬ 
χουν εκείνες οι δυνάμεις που πε¬ 
ριμένουν στη γωνία τους προδο¬ 
μένους και πληγωμένους αναρχι¬ 
κούς πολεμιστές για να τους γιά- 
νουν, όπως πάντα, τις πληγές 
τους. 

Αυτοί προτάσσουν σαν κύριο ε¬ 
πιχείρημα την άρση του ασύλου. 
Το άσυλο όμως έχει καταργηθεί 
από το 1975, όταν το ψευτοΚΚΕ 
και η ΚΝΕ πήραν την εξουσία μέ¬ 
σα σ’ αυτό και το μετέτρεψαν σ’ 
ένα φρούριο με τα σοσιαλφασιστι- 
κά τάγματα εφόδου, εμποδίζοντας 
οποιαδήποτε πολιτική οργάνωση 
να κάνει κάποια πολιτική εκδή¬ 
λωση στις επετείους της 17ης Νο¬ 
έμβρη. Αλλά και για τον αναρχι¬ 
κό είναι γελοίο να μιλάει για ά¬ 
συλο, όταν πρόκειται για έναν ε¬ 
ξουσιαστικό θεσμό μέσα στον ο¬ 
ποίο συντελείται η εκπαιδευτική 
λειτουργία της παραγωγής “δού¬ 
λων και εγκληματιών”. Άλλωστε, 
το άσυλο καταργήθηκε και από 
τους αναρχικούς όταν ο σοσιαλ- 
φασισμός “μίσθωσε” το στρατό 
τους για τις προβοκάτσιες του, κα¬ 
θώς ο ίδιος είχε χάσει το δικό του. 
Το άσυλο το παραχώρησε 
προσωρινά στον αναρχισμό και 
τώρα το παίρνει πίσω. Το παίρνει 
σα Μαρκάτος (ο οποίος εκλέχτη¬ 
κε και με την υποστήριξη του 
ΝΑΡ), απ’ την ώρα που ο αναρχι¬ 
σμός αρνήθηκε στις 17 Νοέμβρη 
να παραδώσει το μικρόφωνο, δη¬ 
λαδή την εξουσία, στο ψευτοΚΚΕ 
μέσα στο Πολυτεχνείο. 

Σ’ ό,τι αφορά το κάψιμο της ση¬ 
μαίας, μπήκε σαν τμήμα της κα¬ 
ταστροφικής μανίας του αναρχο- 
φασισμού. Έτσι το είδε ο λαός και 
έτσι το μίσησε. Ήταν μια προβο- 
κατόρικη πράξη που εξάγνισε το 
σοβινισμό και δυνάμωσε τον αστι¬ 
κό πατριωτισμό τη στιγμή που ο 


λαός δεν έχει μισήσει αυτό το 
σύμβολο, δεν το έχει ακόμα ταυ¬ 
τίσει με το φασισμό και την αντι¬ 
λαϊκή βία. Αντίθετα, χρησιμο¬ 
ποιείται και από το ψευτοΚΚΕ (α- 
φίσσα ΚΟΑ Αθήνας “ενάντια στο 
ραγιαδισμό και την υποταγή”) μα¬ 
ζί με την ψευτοκόκκινη σημαία 
και εκφράζει το πανεθνικό μέτω¬ 
πο ενάντια στη Δύση και την 
Τουρκία και τη συμμαχία με την 
αγία ορθόδοξη Ρωσία και τη φα¬ 
σιστική Σερβία. 

Η επιφανειακή συγκρότηση των 
αναρχικών δεν τους επιτρέπει, σε 
μια χώρα που οδεύει στο φασισμό 
γεμάτη από πολύπλοκες πολιτι¬ 
κές συγκρούσεις, να αρθρώσουν το 
δικό τους πολιτικό λόγο. Έτσι έ¬ 
γινε και όταν ο σοσιαλφασισμός 
πέρασε στην περίοδο του γκορ- 
μπατσοφισμού. Είναι χαρακτηρι¬ 
στικό πώς το ’89 στο Πολυτεχνείο 
οι κνίτες συναντήθηκαν με τους 
αναρχικούς σε ένα κλίμα ευτυχί¬ 
ας και χαράς. Ήταν η περίοδος 
της οικουμενικής κυβέρνησης. Η 
ΚΝΕ είχε διασπαστεί και οι αναρ¬ 
χικοί, όπως πάντα, ήθελαν να με¬ 
τατρέψουν το Πολυτεχνείο σε ε- 
ξεγερτική πραγματικότητα: 
«Πρώτη χρονολογικά κινήθηκε η 
ΕΦΕΕ, που με τις ψήφους της 
ΚΝΕ-Γράψα και των Συσπειρώ¬ 
σεων έβγαλε ένα πλαίσιο με α- 
ντισυναινετική κατεύθυνση σε 
σχέση με την πολιτική συγκυρία 
και τις επιλογές της άρχουσας τά¬ 
ξης»· 

Στις 16 Νοέμβρη η ΕΦΕΕ κάνει 
πορεία στην αμερικάνικη βάση 
του Ελληνικού, όπου συγκρούεται 
με τα ΜΑΤ. « Η ματωμένη ΕΦΕ¬ 
Ε» συγκλονίζει τους έκπληκτους 
αναρχικούς. Οι αναρχικοί έχουν 
καλέσει από τις προηγούμενες μέ¬ 
ρες συγκέντρωση στη γωνία των 
οδών Μπόταση και Στουρνάρα, ε¬ 
κεί που πριν τέσσερα χρόνια δο¬ 
λοφονήθηκε ο δεκαπεντάχρονος 
Καλτεζάς. «Σκοπός ήταν η ενα¬ 
ντίωση στη γιορτή του Πολυτε¬ 
χνείου και η ανάδειξη ότι οι συν¬ 
θήκες που δημιούργησαν την εξέ¬ 
γερση του ’73 υπήρχαν και στα 
δεκαέξι αυτά χρονιά και θα εντα- 
θούν ακόμα περισσότερο ενόψει 
του 1992 (κρατική καταστολή, ερ¬ 
γατικά ατυχήματα κ.ά.). αλλά “θά¬ 
βονται” κάτω από μεγαλόπνοες 
διακηρύξεις για τους “ήρωες ” του 
1973. Με βάση αυτό το σκεπτικό 
αποφασίστηκε η συμμετοχή μας 
στην πορεία της ΕΦΕΕ σαν μπλοκ 
κρίνοντας επίσης ότι η σύγκρου¬ 
ση στη βάση ήταν αντισυναινετι- 
κή παρόλη την προβληματική της 
(πολιτικάντικης επιδίωξης της η¬ 
γεσίας ΚΝΕ-Γράψα, λάθος στό¬ 
χος). 

«...Η πορεία οδηγήθηκε στα Προ¬ 
πύλαια, όπου συναντήθηκε με το 
μπλοκ της ΕΦΕΕ που ερχόταν απ' 
τη σύγκρουση στη βάση. Ήταν πο¬ 
λύ ενδιαφέρον που για πρώτη φο¬ 
ρά κνίτες και αναρχικοί συναντή¬ 
θηκαν μετωπικά και όχι μόνο δε 
συγκρούστηκαν. αλλά πορεύτη¬ 
καν από κοινού ενάντια στην κα¬ 
ταστολή και τη συναίνεση, ο κα¬ 
θένας βέβαια με τα δικά του συν¬ 
θήματα και τη δική του πραχτι- 
κή» (από την εφημερίδα Ενάντια, 
Δεκέμβρης ’89 - Γενάρης ’90, σελ. 
7, κείμενο αναρχικών αντιεξου- 
σιαστών Καβάλας). 


Ο καθηγητής του 
αναρχικού 
καιροσκοπισμού 


Ο καθηγητής Ρούσης, που εί¬ 
πε μπράβο στους αναρχικούς 
του Πολυτεχνείου και τους έ¬ 
δωσε, σε μια τηλεοπτική εκ¬ 
πομπή πριν 2 εβδομάδες, όλη 
την ιδεολογική πλατφόρμα 
που τους έλειπε, ολοκλήρωσε 
το μάθημά του με μια επίδειξη 
του είδους εκείνου του οππορ- 
τουνισμού και της υποκρισίας 
στην οποία διαπρέπει ο εξαρ¬ 
χειώτικος αναρχισμός. 

Ούτε λίγο ούτε πολύ αυτός 
ο τέλειος κατήγορος της αστι¬ 
κής διαφθοράς ανακάλεσε με¬ 
τά τη δίωξή του την ουσία της 
παραπάνω δήλωσής του και α¬ 
πό επαναστάτης μετατράπηκε 
σε κοινωνιολόγο λέγοντας ό¬ 
τι δεν εγκωμίασε το κάψιμο 
της σημαίας, αλλά το ερμήνευ¬ 
σε, το δικαιολόγησε κ.λπ. Έ¬ 
τσι, απέσπασε τη συνηγορία 
όλων των κατηγόρων του στη 
διάρκεια μιας τηλεοπτικής συ¬ 
ζήτησης στο Σκάι. 

Έτσι κάνει πάντα ο εξαρ¬ 
χειώτικος αναρχισμός μπρο¬ 
στά στο δικαστήριο, αλλά και 
μπροστά στο λαό: Αρνείται τις 
πράξεις του και αποκαλύπτε¬ 
ται σαν πολιτικός απατεώνας 
του αισχίστου είδους. 

Αν υπήρχε μια αξία στις λα¬ 
θεμένες θέσεις του Ρούση και 
μια αξιοπρέπεια στη στάση 
του, θα ήταν μόνο αν υπερά¬ 
σπιζε και στο δικαστήριο το 
κάψιμο της σημαίας. 

Η δίωξη κατά Ρούση και 
Διαμαντόπουλου δεν ήταν φα¬ 
σιστική επειδή αυτοί συκοφα- 
ντήθηκαν ότι δήθεν υπεράσπι¬ 
σαν το κάψιμο της σημαίας, 


αλλά ήταν φασιστική γιατί εί¬ 
χαν δικαίωμα να υπερασπίσουν 
το κάψιμο της σημαίας. 

Εμείς είμαστε αντίθετοι με το 
συγκεκριμένο κάψιμο της ση¬ 
μαίας γιατί είχε στόχο να προ¬ 
βοκάρει το λαό. Αλλά ήταν μια 
πολιτική πράξη καταγγελίας. 
Ο καθένας είχε δικαίωμα να 
προχωρήσει σ’ αυτήν δίχως να 
τιμωρηθεί. Ο καθηγητής Ρού¬ 
σης θα έπρεπε να δώσει την 
πάλη στο δικαστήριο λέγοντας 
ότι ο νόμος που απαγορεύει το 
κάψιμο της σημαίας είναι α¬ 
ντισυνταγματικός και ότι ο νό¬ 
μος που απαγορεύει να υπερα¬ 
σπίζει κανείς αυτό το κάψιμο 
είναι αντισυνταγματικός στο 
τετράγωνο. Ένας τέτοιος Ρού¬ 
σης αξίζει μια εκτίμηση. 

Όμως ο Ρούσης που μετά το 
“μπράβο” δηλώνει πως σέβε¬ 
ται τη σημαία δεν αξίζει δεκά¬ 
ρα. 

Εκτιμάμε, λοιπόν, πολύ την 
αναφορά που έκανε ο Γ. Τριά- 
ντης υπερασπίζοντας την Ο- 
ΑΚΚΕ στο ζήτημα της αφίσας 
του Μακεδονικού, στην ίδια 
εκπομπή, αλλά θα πρέπει να 
σημειώσουμε ότι εμείς αυτή 
την αφίσα που κολλήσαμε την 
υπερασπίσαμε στα δικαστήρια 
κάτω από τις κατάρες σχεδόν 
όλης της χώρας και από πάνω 
ως κάτω. 

Αυτό θα έκανε κάθε έντιμος 
άνθρωπος ακόμα κι αν δεν ή¬ 
ταν κομμουνιστής. Οι διώχτες 
μας ήταν ίδιοι με αυτούς του 
Ρούση, αλλά οι διωκόμενοι 
διαφορετικοί. 

ΦΑΣΙΣΤΙΚΗ ΗΓΕΣΙΑ 


Η Γαλλία, σα χώρα, έχει ένα ι¬ 
διαίτερο χαρακτηριστικό: δίνει 
τυπικές και ολοκληρωμένες μορ¬ 
φές κοινωνικών συγκρούσεων 
που έχουν συνήθως παγκόσμια 
σημασία. Η ταξική της πάλη έ¬ 
φερνε πάντα αντιμέτωπες τάξεις 
που έφταναν ως τα άκρα. Για πα¬ 
ράδειγμα η Ολλανδία, η Αγγλία 
έδωσαν τις πρώτες αστικές επα¬ 
ναστάσεις του πλανήτη, αλλά την 
τυπική αστική επανάσταση την 
έδωσε η Γαλλία. Προλεταριακές 
εξεγέρσεις και επαναστάτες σε 
όλο το βιομηχανικό κόσμο είχα¬ 
με στη διάρκεια του περασμένου 
αιώνα, όμως η πιο τυπική αυτού 
του αιώνα ήταν η Κομμούνα του 
Παρισιού. 

Στον επόμενο αιώνα, τον 20ό, η 
ζώνη των θυελλών μετακινήθηκε 
αρχκά στην περιφέρεια του ιμπε¬ 
ριαλιστικού κόσμου με τη ρώσικη 
επανάσταση και αργότερα στον α¬ 
πέραντο Τρίτο Κόσμο με την κι¬ 
νέζικη επανάσταση. Όμως σε ό,τι 
αφορούσε τις μεγάλες πολιτικές 
συγκρούσεις στον ίδιο το βιομη¬ 
χανικό κόσμο, ο οποίος στον αιώ¬ 
να μας πέρασε στα μετόπισθεν της 
παγκόσμιας ταξικής πάλης, πάλι 
η Γαλλία έπαιξε έναν ξεχωριστό 
ρόλο. Το ’68 υπήρξε και στις Η- 
ΠΑ και στη Γερμανία, όμως το ’68 
αναφοράς, το τυπικό ’68, είναι ο 
γαλλικός Μάης. 

Σ’ αυτή τη χώρα προλεταριάτο, 
μικροαστική τάξη, αστική, μονο¬ 
πωλιακή αστική τάξη, καθώς και 
τα διαφορετικά τους τμήματα δί¬ 
νουν υποδείγματα πολιτικής συ¬ 
μπεριφοράς. 

Σπάνια μπορεί, για παράδειγμα, 
να βρει κανείς προλεταριάτο με 
τέτοιο μαχητικό πνεύμα σε μια 
άλλη ιμπεριαλιστική χώρα και 
σπάνια τόσο διακριτές και χαρα¬ 
κτηριστικές πολιτικές συμπεριφο¬ 
ρές των ξεχωριστών τμημάτων 
που το αποτελούν. Η εργατική τά¬ 
ξη, η εργατική αριστοκρατία, η 
κρατική υπαλληλία, η ιδιωτική υ¬ 
παλληλία, όλοι εδώ παίζουν πά¬ 
ντα ένα σαφή ρόλο και σπάνια 
ενώνονται και χωρίζονται μέσα 
στη σύγχυση. 

Αλλά δύσκολα θα μπορούσε να 
βρει κανείς και μια τόσο συνει¬ 
δητή άρχουσα τάξη σε όλα τα τμή¬ 
ματά της. 

Πιο μαύρο μαζικό φασιστικό 
ρεύμα σαν το λεπενικό, πιο σο- 
σιαλφασιστικό και ρωσόδουλο 
κόμμα σαν το γαλλικό, πιο αυτο- 
κρατορικό και υπεροπτικό κόμμα- 
κορμό της μεγαλοαστικής τάξης 
σαν το γκωλικό, πιο φιλελεύθε¬ 
ρες και ρεφορμιστικές ουρές αυ¬ 
τού του κόμματος-κορμού σαν το 
κόμμα του Ζισκάρ και το σοσια¬ 
λιστικό κόμμα της Γαλλίας είναι 
πολύ δύσκολο να βρει κανείς σε 
άλλες ιμπεριαλιστικές χώρες. 

Αυτή η εξαιρετική σαφήνεια της 
γαλλικής ταξικής και πολιτικής 
διαμάχης οδηγεί τα μάτια των ευ¬ 
ρωπαϊκών λαών να συγκεντρώνο¬ 
νται πάντα στις πιο μεγάλες τους 
εκδηλώσεις. 

Ας δούμε λοιπόν τις βασικές δυ¬ 
νάμεις της πολιτικής και κοινω¬ 
νικής σύγκρουσης που διεξάγεται 
σήμερα στη Γαλλία. 


ΤΡΕΙΣ ΔΥΝΑΜΕΙΣ 

Αυτές στον πυρήνα τους και στο 
σημερινό επίπεδο ανάπτυξης της 
σύγκρουσης, είναι τρεις. Οι δύο α¬ 
πό αυτές έχουν πολιτική μορφή. 
Πρόκειται για το γκωλικό κόμμα 
σα συγκεντρωμένο εκφραστή της 
γαλλικής μεγαλοαστικής τάξης 
και το σοσιαλφασιστικό Κ.Κ.Γ., 
κόμμα της συνδικαλιστικής γρα¬ 
φειοκρατικής και ρωσόδουλο. Ο 
τρίτος παράγοντας, που είναι κοι¬ 
νωνικός, είναι δύο συνδικάτα του 
κρατικού τομέα, των σιδηροδρό¬ 
μων της Γαλλίας (3ΝΟΡ) και των 
αστικών συγκοινωνιών του Πα¬ 
ρισιού (ΚΑΤΡ). Γύρω από αυτόν 
τον τρίτο παράγοντα σχηματίζε¬ 
ται ένα πλατύ μέτωπο εργατών 
των ΔΕΚΟ και δημόσιων υπαλ¬ 
λήλων. 

Η σύγκρουση εκδηλώθηκε, και 
συνεχίζει να έχει ακόμα αυτή τη 
μορφή, με την απόφαση των Σι- 
ράκ - Ζιπέ να χτυπήσουν τις συ¬ 
ντάξεις των σιδηροδρομικών αυ¬ 
ξάνοντας κυρίως τα χρόνια που 
χρειάζονται να δουλεύει κανείς 
για να δικαιούται πλήρη σύντα¬ 
ξη. Αυτά ήταν 32 και ο Ζιπέ ανα¬ 
κοίνωσε ότι θα γινόταν σταδιακά 
ίδια με εκείνα των εργαζομένων 
στο ιδιωτικό τομέα, που είναι 40 
χρόνια. 

Το χτύπημα στους σιδηροδρομι¬ 
κούς (βάζουμε μαζί και τη ΚΑΤΡ) 
ήταν η πιο ακραία έκφραση του 
χτυπήματος που η κυβέρνηση Ζι¬ 
πέ δίνει συνολικά στους εργαζό¬ 
μενους στο δημόσιο αυξάνοντας 
εκεί τα χρόνια για την πλήρη σύ¬ 
νταξη όχι από τα 32 στα 40, αλλά 
από τα 37,5 στα 40 χρόνια. 

Όμως οι σιδηροδρομικοί δεν ξε¬ 
σηκώθηκαν περισσότερο από κά¬ 
θε άλλο εργαζόμενο του δημόσιου 
μόνο επειδή η αλλαγή σε βάρος 
τους ήταν πελώρια σε σχέση με 
εκείνη των άλλων. Οι σιδηροδρο¬ 
μικοί μαζί με μερικές άλλες γαλ¬ 
λικές “ΔΕΚΟ” έχουν ξεχωριστό 
καθεστώς σύνταξης και ξεχωρι¬ 
στό ταμείο από το κοινό ταμείο 
όλων των υπόλοιπων εργαζομέ¬ 
νων, που είναι η “Κοινωνική Α¬ 
σφάλεια”, το αντίστοιχο του δι¬ 
κού μας ΙΚΑ. 

Οι υπόλοιποι εργαζόμενοι του 
δημόσιου δεν αντέδρασαν πολύ έ¬ 
ντονα, γιατί το βήμα από τα 37,5 
στα 40 χρόνια που τους ζητάει τώ¬ 
ρα η κυβέρνηση Ζιπέ το είχαν κά¬ 
νει από το ’93 όλοι οι εργαζόμε¬ 
νοι του ιδιωτικού τομέα, και από 
τότε αυτή η εξέλιξη φαινόταν α¬ 
ναπόφευκτη για όλους. Όμως για 
τους σιδηροδρομικούς μια τέτοια 
εξίσωση προς τα κάτω θα σήμαι- 
νε και μια θεσμική βύθιση. 

Έτσι, λοιπόν, προχώρησαν αμέ¬ 
σως στην απεργία διάρκειας και 
η συμμετοχή τους σ’ αυτήν ήταν 
συντριπτική. Οι σιδηρόδρομοι σε 
όλη τη Γαλλία και οι αστικές συ¬ 
γκοινωνίες στο Παρίσι πάγωσαν. 

Αυτή η κοινωνική σύγκρουση 
κυβέρνησης - σιδηροδρομικών δεν 
αποτελεί ωστόσο την κύρια πο¬ 
λιτική αντίθεση, που είναι αυτή η 
οποία καθορίζει όλη τη μάχη που 
συνεχίζεται. Δηλαδή την αντίθε¬ 
ση ανάμεσα στο κατεξοχήν α- 
ντιευρωπαϊκό κόμμα, το “Κ”ΚΓ, 
από τη μια, με τη φιλοευρωπαϊ- 


κής κατεύθυνσης κυρίαρχη μερί¬ 
δα της γαλλικής αστικής τάξης, 
που εκφράζεται από την κυβέρ¬ 
νηση Ζιπέ, από την άλλη. 

Αυτός που καθοδηγεί πολιτικά 
και συνδικαλιστικά την απεργία 
των σιδηροδρομικών και την α¬ 
περγία κάθε άλλου συνδικάτου 
του δημόσιου τομέα είναι το 
“Κ”ΚΓ και το συνδικάτο του, η 
Ο.Ο.Τ., η οποία έχει περίπου το 
50% στο συνδικάτο της 3ΝΟΡ και 
δε δυσκολεύτηκε καθόλου να πά¬ 
ρει την πολιτική ηγεμονία σ’ αυ¬ 
τό. Στη συνέχεια πατώντας εκεί 
το “Κ”ΚΓ συγκρότησε πίσω από 
τους σιδηροδρομικούς ένα πολύ 
πιο αδύναμο στο βάθος του και 
στην αποφασιστικότητά του, αλ¬ 
λά πλατύ μέτωπο μερικών “ΔΕ¬ 
ΚΟ”, κυρίως των ταχυδρομικών, 
των τηλεπικοινωνιών, της “ΔΕ¬ 
Η” (ΕϋΡ) και μερικών τμημάτων 
του Δημόσιου, όπως της “Κοινω¬ 
νικής Ασφάλειας”, των Νοσοκο¬ 
μείων και των εκπαιδευτικών. 

Προηγούμενα το “Κ”ΚΓ είχε α- 
ξιοποιήσει τη φοιτητική δυσφορία 
για τα παραφορτωμένα με φοιτη¬ 
τές πανεπιστήμια και τις δίχως 
μέλλον σπουδές στα περισσότερα 
και είχε καθοδηγήσει ένα μέτριας 
πνοής κίνημα καταλήψεων. 

Αυτή είναι η πολιτική της ορ¬ 
γάνωσης της γενικευμένης δυσφο¬ 
ρίας όλου του γαλλικού λαού, την 
οποία το σοσιαλφασιστικό κόμμα 
της Γαλλίας συγκεντρώνει αρχι¬ 
κά στην απόσυρση όλου του νο¬ 
μοσχεδίου Ζιπέ και στη συνέχεια 
στην απόκρουση του ίδιου του Ζι¬ 
πέ. 

Μέχρι εδώ δε φαίνεται τίποτα 
το αμαρτωλό σ’ αυτή την πολιτι¬ 
κή. Οι σιδηροδρομικοί έχουν δί¬ 
κιο. Οι υπόλοιποι δημόσιοι υπάλ¬ 
ληλοι έχουν επίσης δίκιο στο ζή¬ 
τημα των συντάξεων. Ο Ζιπέ άδι¬ 
κο. Φαίνεται λοιπόν ότι οι σο- 
σιαλφασίστες παίζουν αντικειμε¬ 
νικά θετικό ρόλο όταν καθοδη¬ 
γούν το αντι-Ζιπέ μέτωπο. Αλλά 
δεν είναι έτσι. Και η βρωμιά τους 
αναδύεται όταν μελετήσει κανείς 
πιο βαθιά τα πράγματα. 

“Κ”ΚΓ και ΔΕΚΟ 

Καταρχήν, ολόκληρο το μέτω¬ 
πο των γαλλικών “ΔΕΚΟ” είναι 
χρεωμένο στη συνείδηση του γαλ¬ 
λικού λαού με τις αλλεπάλληλες 
απεργίες “ομηρίας των κατανα¬ 
λωτών”, που στόχευαν πάντα α¬ 
ποκλειστικά στα δικά τους στενά 
ταξικά συμφέροντα, και μάλιστα 
στα συμφέροντα της συνδικαλι¬ 
στικής τους γραφειοκρατίας, που 
ηγεμονεύεται από τη Ο.Ο.Τ. Όταν 
το 1993 ο Μπαλαντίρ πέρασε από 
τα 37,5 στα 40 χρόνια τα συντάξι¬ 
μα χρόνια όλου του ιδιωτικού το¬ 
μέα, καμιά Ο.Ο.Τ. και καμιά “ΔΕ¬ 
ΚΟ” δεν αντέδρασε. 

Αυτός είναι ο λόγος που το προ¬ 
λεταριάτο του ιδιωτικού τομέα, 
παρ' όλο που υποφέρει από αλ¬ 
λεπάλληλες επιθέσεις στους μι¬ 
σθούς και κυρίως στο ζήτημα της 
ανεργίας τα τελευταία χρόνια, αρ- 
νείται να μπει στο αντι-Ζιπέ α- 
περγιακό μέτωπο. Ειδικά ο γαλ¬ 
λικός λαός απεχθάνεται τους ερ¬ 
γατοπατέρες της ΕϋΡ (ΔΕΗ) για 
το πολλαπλάσια από κάθε άλλο 


γάλλο προλετάριο ευνοϊκό καθε¬ 
στώς τους, που κορυφώνεται με το 
δικαίωμα που έχουν να προσλαμ¬ 
βάνονται στην επιχείρηση σχεδόν 
αποκλειστικά οι δικοί τους συγ¬ 
γενείς, ακόμα και μακρινοί. Αν 
αυτό συνδυαστεί με τη σαδιστική 
χρήση του διακόπτη ηλεκτρο- 
δότησης, που βυθίζει στο σκοτάδι 
πόλεις και βιομηχανίες, μπορεί να 
υποθέσει κανείς το μέγεθος της 
αντίθεσης. Οι άνθρωποι της Ο.Ο.Τ. 
που ξεχύνονται να ξεσηκώσουν 
τους εργαζόμενους χρησιμοποιούν 
ένα πάγιο επιχείρημα: «Βοηθήστε 
τους εργαζόμενους του δημόσιου 
τομέα στις διεκδικήσεις τους. Α¬ 
φού εσείς είναι δύσκολο να διεκ- 
δικείτε επειδή διατρέχετε τον κίν¬ 
δυνο να απολυθείτε και να βρε¬ 
θείτε μέσα στην απέραντη θάλασ¬ 
σα των ανέργων, συμπαρασταθεί¬ 
τε στους αγώνες του δημόσιου το¬ 
μέα , που μπορεί να σπάει την ει¬ 
σοδηματική πολιτική». Όμως ό¬ 
λοι τους βλέπουν με δυσπιστία. 
Πραγματικά, αν ήταν ειλικρινείς, 
θα οργάνωναν απεργίες των ΔΕ¬ 
ΚΟ και όταν χτυπιόταν ο ιδιωτι¬ 
κός τομέας και με αιτήματα του 
ιδιωτικού τομέα. Αυτό οι ρεβιζιο- 
νιστές δεν το έκαναν ποτέ. 

Από την άλλη μεριά, δεκάδες 
φορές οι ίδιοι εργατοπατέρες, ό¬ 
πως ακριβώς και στη χώρα μας, 
ξεπούλησαν απεργίες των δημό¬ 
σιων υπαλλήλων ή τους ξόδεψαν 
σε εκείνες τις κυλιόμενες 24ωρες 
και 48ωρες, ενώ παντού και πά¬ 
ντα στους χώρους δουλειάς εξυ¬ 
πηρετούν τα συμφέροντά της δι¬ 
κής τους στενής κάστας. 

Αυτός είναι ο λόγος που, ενώ η 
δυσφορία όλου του γαλλικού λα¬ 
ού, και ιδιαίτερα του βιομηχανι¬ 
κού προλεταριάτου, είναι πελώ¬ 
ρια ενάντια στην ανοιχτά εχθρι¬ 
κή του αστική τάξη, δεν μπαίνει 
μαζικά στο απεργιακό μέτωπο. 

Διαισθάνεται ότι αυτές οι απερ¬ 
γίες, κάτω από τη συγκεκριμένη 
πολιτική τους καθοδήγηση, δου¬ 
λεύουν για μια μορφή αντίδρασης. 

Πραγματικά, το “Κ”ΚΓ πιάνε¬ 
ται από τις συντάξεις, αλλά τις 
“ΔΕΚΟ” τις κατεβάζει όχι με κε¬ 
ντρικό σύνθημα τις συντάξεις, αλ¬ 
λά το “όχι στις ιδιωτικοποιήσεις”, 
και με τις συνηθισμένες απάτες 
ότι το “ηλεκτρικό ανήκει στο 
λαό”, “το τηλέφωνο στο λαό” 
κ.λπ. Η πολιτική αιχμή σ’ αυτή 
την εκστρατεία της ΟΟΤ είναι να 
μπει εμπόδιο στην πολιτική της 
απελευθέρωσης των αγορών στην 
ενέργεια και την επικοινωνία, που 
ετοιμάζονται να μπουν σε εφαρ¬ 
μογή από την κυβέρνηση Ζιπέ στα 
πλαίσια της ευρωπαϊκής πολιτι¬ 
κής. Το σχέδιο Ζιπέ περιλαμβά¬ 
νει εκσυγχρονισμό στις ΔΕΚΟ, 
που τον αρνούνται οι εργατοπα¬ 
τέρες ακόμα και όταν δεν περι¬ 
λαμβάνει ιδιωτικοποίηση, όπως 
στους σιδηροδρόμους. Αλλά υπάρ¬ 
χει και μια άλλη ισχυρή προοδευ¬ 
τική πλευρά στα νέα μέτρα Ζιπέ. 
Πρόκειται για την ενίσχυση της 
πολύ παθητικής “κοινωνικής α¬ 
σφάλειας” όχι μόνο από τις εισφο¬ 
ρές των ασφαλισμένων και των 
καπιταλιστών - εργοδοτών, αλλά 
από μια γενική φορολογία όλου 
του πληθυσμού με αναλογικά με¬ 


γαλύτερο βάρος στα πιο ψηλά ει¬ 
σοδήματα. Αυτή η προοδευτική 
πλευρά των μέτρων ξεσηκώνει τη 
ΟΟΤ και το σύμμαχό της, ισχυρό 
στην κρατική υπαλληλία Ρ.Ο. (Ερ¬ 
γατική Δύναμη), που διαμαρτύρο¬ 
νται ότι με αυτό τον τρόπο η “κοι¬ 
νωνική ασφάλεια” θα γίνει κρα¬ 
τική. Εδώ ο κρατικός έλεγχος δεν 
τους αρέσει. Το παράπονό τους 
προέρχεται από το γεγονός ότι 
σήμερα η “κοινωνική ασφάλεια” 
δε διοικεΐται απευθείας από το 
κράτος και την κυβέρνηση, όπως 
π.χ. γίνεται στη χώρα μας, αλλά 
από τα εργοδοτικά και εργατικά 
συνδικάτα. Το Ρ.Ο. έχει τις πιο ι¬ 
σχυρές θέσεις εκεί από κάθε άλ¬ 
λο συνδικάτο και είναι αυτό που 
κάνει τώρα δίπλα στη ΟΟΤ το με¬ 
γάλο θόρυβο στη δημόσια υπαλ¬ 
ληλία και δυναμώνει σε όγκο, αλ¬ 
λά και σε μια αντιδραστική κα¬ 
τεύθυνση το υπαλληλικό κίνημα. 

Η ΠΕΡΙΠΤΩΣΗ ΤΗΣ Ρ.Ο. 

Αξίζει να σταθούμε λίγο παρα¬ 
πάνω στη Ρ.Ο. Αυτό το συνδικά¬ 
το ιδρύθηκε το 1947 από τη γαλ¬ 
λική αντίδραση για να διασπάσει 
την επαναστατική και κάτω από 
πραγματική κομμουνιστική καθο¬ 
δήγηση ΟΟΤ. Η γραμμή που τη βο¬ 
ήθησε να δυναμώσει ήταν ένας υ¬ 
περδεξιός δήθεν αντικομματικός 
και δήθεν ανεξάρτητος “ταξικός” 
συνδικαλισμός. Όταν στη δεκαε¬ 
τία του ’60 η Ο.Ο.Τ. έγινε σοσιαλ- 
φασιστική, η Ρ.Ο. μοιραία βρέθη¬ 
κε να είναι λιγότερο δεξιά από 
αυτήν. 

Ωστόσο δεν εγκατέλειψε τίπο¬ 
τα από την υπερσυντεχνιακή ερ- 
γατοπατερίστικη ταχτική της, και 
τις τελευταίες δεκαετίες έγινε ι¬ 
σχυρότατος παράγοντας μέσα 
στην υπαλληλία, φορώντας ένα α- 
ναρχοσυνδικαλιστικό προσωπεί¬ 
ο. 

Έτσι, υπήρχαν όλες οι προϋπο¬ 
θέσεις ώστε να μπει και αυτή στα¬ 
διακά κάτω από σοσιαλφασιστι- 
κό έλεγχο, και μάλιστα με κλα¬ 
σικό εισοδιστικό τρόπο. 

Στο έγκυρο περιοδικό Ροίηί της 
14ης Οκτώβρη αποκαλύφθηκε ότι 
ο Σιράκ ήρθε σε επαφή με δύο πο¬ 
λιτικά και συνδικαλιστικά στελέ¬ 
χη με ηγετική θέση και επιρροή 
στη Ρ.Ο. λίγο πριν ανακοινώσει 
τα μέτρα, τον Αίθχαηάτβ ΗβύβΓί 
και τον Ρίβπβ ΓιιιηόειΊ. Ο πρώ¬ 
τος απ’ αυτούς εμφανίζεται σαν 
ηγέτης αναρχοσυνδικαλιστής στη 
Ρ.Ο., αλλά είναι μέλος του πολι¬ 
τικού γραφείου του τροτσκιστικού 
ΡΟΙ (Ρατΐϊ Οοιώπι ιιηί^Ι ΙηΙεπίίΐΙίοη- 
αΐίδί) με το ψευδώνυμο Ετηβδϊ, ε¬ 
νώ ο δεύτερος είναι ο γραμματέ¬ 
ας αυτής της οργάνωσης με αλη¬ 
θινό όνομα ΡίβΓΓβ Βουδδβΐ ( Μοηάβ , 
23 Νοέμβρη ’95). 

Οι αναγνώστες μας μπορούν εύ¬ 
κολα να κατανοήσουν τους αδελ¬ 
φικούς πολιτικούς δεσμούς των 
σοσιαλφασιστών του “Κ”ΚΓ με 
τους σοσιαλφασίστες εισοδιστές 
του πιο αντιδραστικού τμήματος 
του τροτσκισμού. 

Δε θα μπορούσε να βρίσκεται τί¬ 
ποτα άλλο πίσω από την πολιτι¬ 
κή καθοδήγηση του τελευταίου α- 
περγιακού κύματος πέρα από τη 
διεθνή κνίτικη αντιευρωπαϊκή 

γραμμή. Μια τέτοια γραμμή έχει 
όμως μέσα της το διασπαστισμό, 
οπότε και την αδυναμία μιας με- 
γαλειώδικης συγκέντρωσης συν¬ 
δικαλιστικών δυνάμεων. 

Η ΠΕΡΙΠΤΩΣΗ ΤΗΣ ΟΓϋΤ 

Αυτή η αδυναμία εκδηλώνεται 
από την άρνηση του πιο ισχυρού 
συνδικάτου, της ΟΓϋΤ, να ακο¬ 
λουθήσει τα άλλα δύο. Η ΟΓϋΤ 
αναδείχθηκε ακριβώς στην πάλη 
της με το σοσιαλφασισμό, κυρίως 
την εποχή του Μάη του ’68, και 
εκφράζει τις πιο αριστερές τάσεις 
του εργατικού ρεφορμισμού, ενώ 
περιλαμβάνει στις γραμμές του 
και ανήσυχα και πρωτοπόρα στοι¬ 
χεία που αναζητούν νέες διεξό¬ 
δους για το σύγχρονο εργατικό κί¬ 
νημα. 

Η άρνηση της ΟΓϋΤ να μπει σε 
ένα μέτωπο ενάντια στο σύνολο 
των μέτρων του Ζιπέ προκάλεσε 
τη λύσσα των σοσιαλφασιστών, 
που μέσα από συνδικαλιστικές 
φράξιες που ελέγχουν σ’ αυτό το 
συνδικάτο επιτέθηκαν στη γραμ¬ 
ματέα της ΟΓϋΤ Νικόλ Νοτά και 
χειροδίκησαν σε βάρος της, στή¬ 
νοντας κυριολεκτικά ενέδρα στη 
διαδήλωση της 24ης του Οκτώ- 
βρη. 

Αυτή η χειροδικία δε φαίνεται 
να είχε αποτέλεσμα, γιατί η Νο¬ 
τά δεν έδειξε να διστάζει και η 
ΟΓϋΤ επέμεινε στη θέση της ότι 
από τα μέτρα Ζιπέ πρέπει να κρα¬ 
τηθεί η κατεύθυνση της θεσμικής 
μεταρρύθμισης της “Κοινωνικής 
“Ασφάλειας” και το εργατικό κί¬ 
νημα να αντισταθεί μόνο στην πα¬ 
ράταση των συντάξιμων χρόνων. 
Μια τέτοια τοποθέτηση όμως του 
ζητήματος και ένα τέτοιο αίτημα 
“χαλάει τη μανέστρα” των σο- 
σιαλφασιστών, που θέλουν από¬ 
συρση του συνόλου του νομοσχε¬ 
δίου. Άρα αυτοί είναι υποχρεω¬ 
μένοι να κλιμακώσουν παρασύρο- 
ντας όσο πιο πολλούς εργαζόμε¬ 
νους και συνδικάτα μπορούν στη 
δίκιά τους γραμμή και φτιάχνο¬ 
ντας πολιτικούς συσχετισμούς 
στους δρόμους και στο κεντρικό 
πολιτικό επίπεδο. Στο βάθος βρί¬ 
σκονται σε ένα τέτοιο σημείο, ώ¬ 
στε για να προκαλέσουν μια ανά¬ 
φλεξη στη βάση πρέπει να προ¬ 
καλέσουν πρώτα μια πολιτική 
κρίση στην κορυφή, δηλαδή μια 
διάσπαση της ισχυρής ως τα σή¬ 
μερα κυβερνητικής πλειοψηφίας. 
Αν αυτή γεμίσει ρήγματα, τότε ί¬ 
σως πιστέψουν η υπαλληλία και 
οι εργάτες του ιδιωτικού τομέα ότι 
μπορούν να κερδίσουν κάτι ακο¬ 
λουθώντας τους σοσιαλφασίστες. 

ΤΑ ΠΟΛΙΤΙΚΑ ΜΕΤΩΠΑ 

Μέχρι στιγμής λοιπόν τα πολι¬ 
τικά μέτωπα έχουν ως εξής: Το 
“Κ”ΚΓ σέρνει στη μάχη το σοσια¬ 
λιστικό κόμμα, που θα υπέγραφε 
μέχρι κεραίας τα μέτρα Ζιπέ, αλ¬ 
λά ψάχνει οππορτουνιστικά να 
βρει μια ευκαιρία να ταπεινώσει 
τον αντίπαλο συνασπισμό. Όμως, 
αφού το σοσιαλιστικό κόμμα μέ¬ 
νει δίχως τη ΟΓϋΤ, δεν μπορεί να 
πείσει τον κόσμο του στα συνδι¬ 
κάτα. Από την άλλη αρνεΐται να 
καλέσει σε επέκταση των απερ¬ 
γιών, γιατί ξέρει ότι, αν συμβεί 
αυτό, θα τσακιστεί και η δίκιά του 
ευρωπαϊκή πολιτική. Γιατί όλοι 
ξέρουν πως πίσω από τα μέτρα 
βρίσκεται η πολιτική της σύγκλι¬ 
σης των ευρωπαϊκών οικονομιών 
με στόχο το ενιαίο νόμισμα. 


Σύγκλιση με πελώρια ελλείμμα¬ 
τα στον προϋπολογισμό δε γίνε¬ 
ται, και ο ένας τρόπος που γίνε¬ 
ται αυτό είναι για όλες τις αστι¬ 
κές τάξεις το χτύπημα των συντά¬ 
ξεων και της περίθαλψης. Όμως, 
αντίθετα από αυτό που λένε οι ρω- 
σόδουλοι σε όλη την Ευρώπη, δεν 
είναι η σύγκλιση που προκαλεί 
αυτό το χτύπημα. Αυτό το χτύπη¬ 
μα προέρχεται από τις αδήρι¬ 
τες οικονομικές αναγκαιότη¬ 
τες της παγκόσμιας ιμπερια¬ 
λιστικής αγοράς. Εκείνο που 
οφείλεται στη σύγκλιση είναι 
μόνο ότι αυτό το χτύπημα πρέ¬ 
πει να έχει ολοκληρωθεί μέ¬ 
χρι το 1999. Αν η Γαλλία αποτύ- 
χει σ’ αυτό το χρονικό στόχο, το 
κοινό ευρωπαϊκό νόμισμα θα πε- 
ταχτεί στο καλάθι των αχρήστων 
και μαζί με αυτό ο μόνος πολιτι¬ 
κός στόχος που ενώνει σήμερα τη 
θρυμματισμένη Ευρώπη. 

Γι’ αυτό το “Κ”ΚΓ ελπίζει ότι 
με αυτή την πάλη του θα σύρει 
πίσω του όλο το αντιευρωπαϊκό 


στρατόπεδο της γαλλικής αστικής 
τάξης. Δεν είναι τυχαίο ότι ήδη 
πέτυχε ένα ρήγμα τέτοιας φύσης 
στην καρδιά του γκωλικού 
στρατοπέδου: Ο ηγέτης του αντι- 
μάαστριχτ μετώπου Σεγκέν, πρό¬ 
εδρος της βουλής και τρίτος στο 
Κ.Ρ.Κ. μετά το Σιράκ και το Ζιπέ, 
τάχθηκε στο πλευρό των απεργών 
σιδηροδρομικών. 

Ίδια ακριβώς είναι και η γραμ¬ 
μή του σοσιαλφασίστα αντιευρω- 
παϊκού Σεβενεμάν στα πλαίσια 
του σοσιαλιστικού χώρου, ενώ ο 
φασίστας αντιευρωπαίος Λεπέν 
δε φτάνει μέχρι την υποστήριξη 
των απεργών, αλλά στρέφει τα κύ¬ 
ρια πυρά του στην “αντιλαϊκή πο¬ 
λιτική Ζιπέ”. 

Όμως τα ρήγματα δεν έχουν με¬ 
γαλώσει τόσο, ώστε ο Σεγκέν να 
χτυπήσει ανοιχτά το Ζιπέ, ούτε οι 
φιλελεύθεροι (Μπαλαντίρ και Σι- 
ράκ) του κυβερνητικού συνασπι¬ 
σμού αισθάνονται τόση ανασφά¬ 
λεια, ώστε να εγκαταλείψουν τους 
συμμάχους τους. 

Αυτή η σταθερή, αλλά επικίν¬ 
δυνη για τους γκωλικούς κατά¬ 
σταση τους οδήγησε σε μια πρώ¬ 
τη μεγάλη υποχώρηση, δηλαδή 
στο να ανακαλέσουν τη θέση για 
τα 40 χρόνια στις συντάξεις και 
στους σιδηροδρομικούς και την υ¬ 


πόλοιπη υπαλληλία και να επι- 
μείνουν στη γενική μεταρρύθμιση 
της “κοινωνικής ασφάλειας”, ώ¬ 
στε να αφοπλίσουν την αιχμή του 
δόρατος του απεργιακού κινήμα¬ 
τος που χρησιμοποιούν σαν όχη¬ 
μα της πολιτικής τους οι σοσιαλ- 
φασίστες. 

Γι’ αυτό αυτοί όχι μόνο δεν κε¬ 
ντράρουν τώρα στις συντάξεις, αλ¬ 
λά απαντάνε με κλιμάκωση και 
απόπειρα για “γενική απεργία”, 
δηλαδή επέκταση των απεργιών 
στον ιδιωτικό τομέα αρχίζοντας 
από τις 7 του Δεκέμβρη, ενώ κλι¬ 
μακώνουν σε επίπεδο διαδηλώσε¬ 
ων. Σε αυτά τα πλαίσια χρησιμο¬ 
ποιούν και τους αναρχοφασίστες 
(οι Γάλλοι τους λένε οαδδβυτδ - 
σπασιματίες), για να φτιάξουν α¬ 
τμόσφαιρα φωτιάς, ενώ πάντα ε¬ 
πίσημα τους καταγγέλλουν. 

Το άρθρο αυτό γράφεται στις 7 
του Δεκέμβρη και δεν ξέρουμε αν 
οι σοσιαλφασίστες θα πετύχουν 
στην κλιμάκωσή τους. Πάντως 
αυτές οι πραξικοπηματικές φωτιές 


του ’95 δεν έχουν καμιά σχέση με 
τις φωτιές του Μάη του ’68. Εκεί 
ήταν μπροστά η επαναστατική νε¬ 
ολαία των φοιτητών και των ερ¬ 
γατών σ' ένα κίνημα που συ- 
γκρούστηκε με τους μηχανισμούς 
βίας του γαλλικού κράτους, επει¬ 
δή αυτοί οι μηχανισμοί άσκησαν 
απρόκλητη φασιστική βία σ’ ένα 
κίνημα επαναστατικό. Αλλά ο 
Μάης συγκρούστηκε βαθιά ιδεο¬ 
λογικά με τον εργατοπατερισμό, 
ενώ τώρα ο εργατοπατερισμός κα¬ 
θοδηγεί με την ακρίβεια ενός κο- 
μπιούτερ ένα εργατικό κίνημα δί¬ 
χως επαναστατική γραμμή και, 
κυρίως, δίχως να ’χει δίπλα του 
το φοιτητικό ριζοσπαστισμό. 

Το σημερινό γαλλικό φοιτητι¬ 
κό κίνημα είναι το αντίστροφο του 
Μάη του ’68. Είναι γεμάτο με τα 
ποσοτικά αιτήματα του φοιτητι¬ 
κού ρεφορμισμού, στα οποία δια- 
πρέπουν πάντα οι παγκόσμιοι κνΐ- 
τες, δηλαδή με τα: “λεφτά για την 
παιδεία”, “υλικοτεχνική υποδο¬ 
μή”, “πρόσληψη νέου προσωπι¬ 
κού” κ.λπ. Όλα αυτά δεν έχουν 
σχέση με το γεμάτο μελλοντικούς 
ανέργους σάπιο και γραφειοκρα- 
τικοποιημένο πανεπιστήμιο της 
Γαλλίας και καμιά σχέση με τις 
βαθύτερες πολιτικές και ιδεολο¬ 
γικές ανησυχίες και αναζητήσεις 


των γάλλων φοιτητών. Σαν αντί¬ 
παλος είναι τόσο εύκολος, που η 
κυβέρνηση Ζιπέ τους έδωσε 
σχεδόν ό,τι ζητούσαν, ενώ αυτοί 
συνέχισαν στο όνομα του κοινού 
κνίτικου “εργατοφοιτητικού” ετε¬ 
ρόκλητου μετώπου όλων των δυ- 
σαρεστημένων. 

Συνοψίζοντας την κατάσταση 
μπορούμε να πούμε ότι ο “γαλλι¬ 
κός Δεκέμβρης”, όπως βιάζονται 
να τον χαρακτηρίσουν όσοι λα¬ 
θεμένα φαντάζονται ότι μπορεί να 
εξελιχθεί σ’ ένα νέο γαλλικό Μά¬ 
η, είναι ένα κίνημα με δυό 
πλευρές: Η μία είναι η δίκαιη 
πλευρά του ταξικού αγώνα των 
σιδηροδρομικών και των υπαλλή¬ 
λων για δίκαια ταξικά αιτήματα, 
και η άλλη η άδικη πλευρά της 
πολιτικής καθοδήγησης αυτού του 
αγώνα από το σοσιαλφασισμό, τον 
εργατοπατερισμό και το ρωσόφι¬ 
λο αντιευρωπαϊσμό. 

Αυτή η φαινομική συνύπαρξη 
των δύο αντιφαντικών παραγό¬ 
ντων είναι στο βάθος κυριαρχία 
του γενικού πολιτικού παράγοντα 
πάνω στον ειδικό κοινωνικό πα¬ 
ράγοντα. Τον τόνο στο “γαλλικό 
Δεκέμβρη” δεν τον δίνουν οι σι¬ 
δηροδρομικοί, αλλά οι “κνίτες” 
της ΟΟΤ και του “Κ”ΚΓ. 

Έτσι, η νίκη τους μπορεί να εί¬ 
ναι νίκη του εργατικού κινήμα¬ 
τος μόνο αν οι σιδηροδρομικοί συ- 
νεχίσουν σε αγώνα μόνο πάνω 
στις συντάξεις και αρνηθούν το 
σχέδιο Ζιπέ μόνο σε αυτό το επί¬ 
πεδο. Αν οι σιδηροδρομικοί πάνε 
ως το τέλος με τους “κνίτες” και 


υιοθετήσουν τη γραφειοκρατική, 
αντιαναπτυξιακή και αντιευρωπα- 
ϊκή τους γραμμή, θα μείνουν απο¬ 
μονωμένοι από το γαλλικό λαό. 

Ήδη τα γκάλοπ (5 Δεκέμβρη) 
δίνουν αντίθετο το λαό στην α¬ 
περγία τους, με 51% κατά 40% υ¬ 
πέρ, όπως σε κάθε απεργία που 
γίνεται δίχως να παίρνει υπόψη 
της την παλιά χρυσή αρχή της τρί¬ 
της Διεθνούς για την απεργιακή 
μάχη στην κοινή ωφέλεια: “Μια 
απεργία στην κοινή ωφέλεια πρέ¬ 
πει να έχει πείσει τη μεγάλη ερ¬ 
γατική μάζα ότι είναι απεργία για 
τα δικά της συμφέροντα”. 

Αντίθετα, οι απεργίες που καθο¬ 
δηγεί ο σοσιαλφασισμός στην κοι¬ 
νή ωφέλεια είναι απεργίες για τα 
ιδιαίτερα συμφέροντα μιας μειο¬ 
ψηφίας της εργατικής τάξης που 
χρησιμοποιεί τα μέσα παραγωγής 
σαν όπλο βίας και ομηρίας σε βά¬ 
ρος της πλατιάς μάζας της τάξης. 

Οι παρισινοί προλετάριοι που 
ξεθεώνονται στο περπάτημα πολ¬ 
λών ωρών κάθε μέρα δεν πρόκει¬ 
ται να μετατρέψουν το Δεκέμβρη 
του ’95 σε νέο Μάη, αν δεν πει¬ 
στούν στην πράξη ότι το κίνημα 
των σιδηδρομικών είναι πολιτικά 
και ιδεολογικά δικό τους. Στην 
αντίθετη περίπτωση αυτό το κίνη¬ 
μα πρόκειται να παίξει έναν αντι¬ 
δραστικό ρόλο σε πανευρωπαϊκό 
επίπεδο. Όμως κανένα τμήμα του 
γαλλικού προλεταριάτου δεν έχει 
ποτέ μέχρι τώρα με τα κινήματά 
του υπηρετήσει την ευρωπαϊκή 
αντίδραση. 


Ο ΘΥΡΕΟΣ ΤΟΥ 
ΑΒΡΑΜΟΠΟΥΛΟΥ 
ΣΤΗΝ ΑΘΗΝΑ 


Ο περίφημος “θυρεός”, το έμ¬ 
βλημα του δημάρχου Αβραμό- 
πουλου, έκανε μαζικά την εμ¬ 
φάνισή του στην επέτειο της 
28ης Οκτωβρίου. Πάνω σε κά¬ 
θε κολώνα δίπλα στην ελλη¬ 
νική σημαία στήθηκε και η α¬ 
ντίστοιχη με το θυρεό. Από τό¬ 
τε εγκαταστάθηκε στην Αθή¬ 
να πάνω σε κάθε δημόσιο κτί¬ 
ριο, και κυρίως στα δημοτικά 
κτίρια, π.χ. Πνευματικό Κέ¬ 
ντρο Αθήνας, στην Ακαδημί¬ 
ας, μια τεράστια σημαία. 

Ο θυρεός (ο σταυρός με το 
κεφάλι της θεάς Αθηνάς σε 
μπλε φόντο που περικλείεται 
εξωτερικά με χρώμα κόκκινο) 
είναι το σύμβολο του “ορθό¬ 
δοξου φασισμού”. Ο ρωσόφιλος 
Αβραμόπουλος θέλει να μετα¬ 
τρέψει την Αθήνα “στην πρώ¬ 
τη ορθόδοξη πρωτεύουσα της 
Ευρώπης” και προετοιμάζει 
συστηματικά και μεθοδικά τη 
συγκρότηση ενός δημοτικού 
στρατού που θα ασκήσει φα¬ 
σιστική βία πάνω στο λαό της 
πόλης, με πρόσχημα την κα¬ 
θαριότητα και την τάξη. 

Αντιγράφουμε από συνέ¬ 
ντευξη του Αβραμόπουλου στο 
περιοδικό ΜΕΝ, Νοέμβρης 


1995: «Λίγο πριν συναντηθού¬ 
με απόψε, έδινα την οδηγία 
στο γραφείο Τύπου να δημο¬ 
σιοποιεί καθημερινά τα ονό¬ 
ματα των παραβατών που 
συλλαμβάνονται από τα συ¬ 
νεργεία της δημοτικής αστυ¬ 
νομίας. Καθημερινά, ώστε να 
ελέγχεται η δέσμευσή μας ό¬ 
τι το μέτρο της αστυνόμευσης 
της καθαριότητας δεν είναι έ¬ 
να ακόμη μέτρο που εξαγγέλ¬ 
θηκε για να ατονήσει. Η δη¬ 
μοτική αστυνομία οργανώνε¬ 
ται. Εξοπλίζεται με αυτοκίνη¬ 
τα και μοτοσικλέτες. Θα την 
ονομάσουμε “Δημοτική Υπη¬ 
ρεσία Περιβάλλοντος” και η 
παρουσία της θα γίνει αισθη¬ 
τή. Θα είναι σκληρή και α¬ 
ντικειμενική». 

Γι’ αυτό δούλεψε για καιρό 
το θυρεό πριν τον εγκαταστή- 
σει πάνω απ' την Αθήνα. Ο 
θυρεός είναι το σύμβολο και 
η ισχύς του φασισμού και του 
στρατού του. Αυτό το σύμβο¬ 
λο, όπως και οι φορείς του, 
είναι προορισμένοι να κατα¬ 
στραφούν και να τσακιστούν 
απ’ το λαό της Αθήνας, όταν 
αποκαλυφτεί πλατιά η αντι¬ 
δραστική τους φύση. 


Ανακοίνωση της ΚΕ 
ΟΙΚΟΝΟΜΙΚΗ 
ΚΑΜΠΑΝΙΑ 


Η Κ.Ε. της ΟΑΚΚΕ καλεί σε 
πανοργανωτική οικονομική ε¬ 
ξόρμηση. Στόχος αυτής της κα- 
μπάνιας είναι: α) Η ενίσχυση 
του ταμείου επαγγελματικών 
στελεχών της οργάνωσης και β) 
η εξασφάλιση υλικοτεχνικής υ¬ 
ποδομής για την αυτόνομη έκ¬ 
δοση της εφημερίδας. 

Η επιτυχία της οικονομικής 
καμπάνιας, που σημαίνει την ε¬ 
ξασφάλιση των δύο παραπάνω 
στόχων, αποτελεί ένα κεντρι¬ 
κό πολιτικό ζήτημα. Γιατί έτσι 
εξασφαλίζεται στη βάση των α¬ 
ποφάσεων της Συνδιάσκεψης η 
ανώτερη, ποιοτικά, λειτουργία 
της οργάνωσης. 

Σ’ αυτή τη φάση των έντονων 


πολιτικών εξελίξεων το δυνά- 
μωμα της ΟΑΚΚΕ είναι η κα¬ 
λύτερη εγγύηση για το προχώ- 
ρημα του δημοκρατικού με¬ 
τώπου ενάντια στο σοσιαλφα- 
σιστικό μεσαίωνα. Ταυτόχρονα 
όμως είναι και το καθοριστικό 
για το ξεκαθάρισμα της πολιτι- 
κοϊδεολογικής πάλης με τον 
οππορτουνισμό για τη συγκρό¬ 
τηση του νέου κομμουνιστικού 
κόμματος της εργατικής τάξης. 

Η Κ.Ε. της ΟΑΚΚΕ καλεί ό¬ 
λα τα μέλη της οργάνωσης, τους 
φίλους, κάθε πολιτική επιρροή 
του κινήματος μας να προ¬ 
σφέρουν με ενθουσιασμό την οι¬ 
κονομική τους ενίσχυση για την 
κάλυψη του στόχου. 





Σελίδα 6 


ΝΕΑ ΑΝΑΤΟΛΗ 


ΠΑΡΑΣΚΕΥΗ 8 ΔΕΚΕΜΒΡΗ 1995 


Τα μεταλλεία στη Χαλκιδική πρέπει να 

λειτουργήσουν 


Είχαμε γράψει σε προηγούμενο 
φύλλο της Νέας Ανατολής ένα μι¬ 
κρό σχόλιο για την αντίδραση των 
Κοινοτήτων του Στρυμονικού 
κόλπου στην κατασκευή ενός ερ¬ 
γοστασίου χρυσού στην Ολυμπιά¬ 
δα της Χαλκιδικής, με το επιχεί¬ 
ρημα της μόλυνσης του περιβάλ¬ 
λοντος και της μειωμένης, κατά 
συνέπεια, τουριστικής κίνησης. 

Θα δείξουμε σ' αυτό το άρθρο 
μας ότι, όπως και σε κάθε παρό¬ 
μοια περίπτωση, η γραμμή των κά¬ 
θε λογής “κνιτών” ή οικολόγων 
στηρίζεται στο ψέμα και την α¬ 
πάτη και βρίσκει έδαφος στην ά¬ 
γνοια που έχει ο λαός, από τη μια, 
και στη θέλησή του να ζει σ' ένα 
καθαρό περιβάλλον, από την άλ¬ 
λη. Αυτοί οι περίφημοι περιβαλλο¬ 
ντικοί λόγοι και περιβαλλοντικές 
επιπτώσεις έχουν γίνει το ισχυ¬ 
ρότερο όπλο υπονόμευσης της βιο¬ 
μηχανίας της χώρας, αλλά και κά¬ 
θε επένδυσης που πρόκειται να γί¬ 
νει. Όλοι αυτοί λειτουργούν σαν 
το χαλάζι που ρίχνει τα άνθη των 
δέντρων καταγής πριν προλάβουν 
να γίνουν καρπός ή τους ίδιους 
τους μικρούς καρπούς. Τα στοι¬ 
χεία (αριθμητικά ή άλλα) που θα 
χρησιμοποιήσουμε είναι παρμένα 
από τον Οικονομικό Ταχυδρόμο 
στις 30 Νοέμβρη 1995 και το άρ¬ 
θρο του Μ. Αρβανιτίδη, διευθυντή 
του ΙΓΜΕ Θεσσαλονίκης. 

ΚΑΤΑΣΤΑΣΗ 

ΜΕΤΑΛΛΕΙΩΝ 

Στα μεταλλεία της Χαλκιδικής 
υπάρχουν ορυκτά που περιέχουν 
πολλά είδη μετάλλων. Αυτό κα¬ 
θόρισε τη συνεχή λειτουργία τους 
μέχρι σήμερα, αφού κάθε φορά 
προσάρμοζαν την παραγωγή τους 
σύμφωνα με τις απαιτήσεις της α¬ 
γοράς. Υπάρχουν τρία μεταλλεία 
εξόρυξης μικτών θειούχων μεταλ¬ 
λευμάτων στο Μαντέμ Λάκκο, 
στις Μαύρες Πέτρες και στην Ο¬ 
λυμπιάδα. Στις εγκαταστάσεις κα¬ 
τεργασίας του μεταλλεύματος στο 
Στρατώνι και στην Ολυμπιάδα 
παράγονται εμπλουτίσματα θειού¬ 
χου μολύβδου, θειούχου ψευδαρ¬ 
γύρου και χρυσούχου σιδηροπυρί¬ 
τη. Τα δύο πρώτα προϊόντα εξά¬ 
γονται σε μεταλλουργικές μονά¬ 
δες του εξωτερικού, ενώ το τρίτο 
αποτίθεται σε σωρούς στην περιο¬ 
χή του μεταλλείου Ολυμπιάδας. 
Τα τελευταία χρόνια, λόγω της 
κατακόρυφης πτώσης των τιμών 
μολύβδου και ψευδαργύρου στην 
παγκόσμια αγορά (εξαιτίας της ει¬ 
σόδου σ’ αυτήν των ανατολικών 
χωρών), τα Μεταλλεία Κασσάν¬ 
δρας περιήλθαν σε βαθιά οικονο¬ 
μική κρίση. Έτσι, μπροστά τους 
έμπαινε το ίδιο ακριβώς αμείλι¬ 
κτο ερώτημα που είχαν αντιμετω¬ 
πίσει μια σειρά μεγάλες παραγω¬ 
γικές μονάδες της χώρας: Ή θα 
εκσυγχρονιστούν, προσαρμοζόμε- 
νες στις σύγχρονες απαιτήσεις 
της αγοράς, ή θα έκλειναν. Αυτό 
ακριβώς αντιμετώπισαν τα ορυ¬ 
χεία στο Μαντούδι, αλλά δεν α- 
νταποκρίθηκαν και έκλεισαν, με 
αποτέλεσμα τον τραγικό μαρασμό 
της βόρειας Εύβοιας. Η απάντη¬ 
ση για τα Μεταλλεία Κασσάνδρας 


ήταν η αξιοποίηση του χρυσούχου 
σιδηροπυρίτη και η ανάπτυξη με¬ 
ταλλουργίας χρυσού. Χωρίς αυτήν 
κάθε μεταλλευτική δραστηριότη¬ 
τα δεν είναι οικονομικά βιώσιμη. 
Με βάση την κρίση που ξέσπασε, 
από το 1989 ξεκινά η διαδικασία 
πώλησης των Μεταλλείων. Σήμε¬ 
ρα αυτά λειτουργούν υπό καθε¬ 
στώς ειδικής εκκαθάρισης από 
την Εθνική Κεφαλαίου κοστίζο¬ 
ντας στο Δημόσιο 300 εκατομ¬ 
μύρια δρχ. το μήνα. Στο διεθνή δια¬ 
γωνισμό που έκανε το Υπουργείο 
Βιομηχανίας και ολοκληρώθηκε 
πριν 6 περίπου μήνες πλειοδότη¬ 
σε η Καναδική Μεταλλευτική Ε¬ 
ταιρία ΤνΧ - ΟΟΕϋ. 

Σύμφωνα με κοιτασματολογικές 
μελέτες, τα αποθέματα των μεταλ¬ 
λείων Ολυμπιάδας ανέρχονται σε 
14 εκατ. τόνους, ενώ υπάρχει α¬ 
κόμη ένα χρυσοφόρο απόθεμα 
260.000 τόνων συμπυκνώματος 
πυρίτη - αρσενοπυρίτη, που απο¬ 
τελεί προϊόν προηγούμενων χρό¬ 
νων εκμετάλλευσης. Το συνολι¬ 
κό μεταλλικό περιεχόμενο των 
παραπάνω είναι: 510.000 τόνοι μο¬ 
λύβδου, 680.000 τόνοι ψευδαργύ¬ 
ρου, 390.000 τόν. χαλκού, 100 τόν. 
χρυσού(πάνω από 3 εκατομ. ουγ- 
γιές) και 1700 τόν. αργύρου. Σύμ¬ 
φωνα πάλι με έρευνα του ΙΓΜΕ 
(Ινστιτούτου Γεωλογικών και Με¬ 
ταλλευτικών Ερευνών), που χρη¬ 
ματοδοτήθηκε και από την Ευρω¬ 
παϊκή Ένωση, στην ευρύτερη πε¬ 
ριοχή της Β.Α. Χαλκιδικής υπάρ¬ 
χουν 2-3 εκατ. τόνοι εκμεταλλεύ- 
σιμου μαγγανιούχου μεταλλεύμα¬ 
τος που περιέχει 1,5 γραμμάρια/ 
τόνο χρυσό και 72 εκατ. τόν. 
χαλκούχου μεταλλεύματος. Το 
δεύτερο μετάλλευμα περιέχει πε¬ 
ρίπου 50 τόνους χρυσού. Για την 
κατεργασία των μεταλλευμάτων 
επιλέχτηκε η μέθοδος της υδατι¬ 
κής οξείδωσης υπό πίεση, που έ¬ 
χει βρει εφαρμογές και σε μια σει¬ 
ρά χώρες όπως ΗΠΑ, Καναδά, 
Βραζιλία κ.λπ. Μετά τον απαραί¬ 
τητο εκσυγχρονισμό και τη στα¬ 
διακή ανάπτυξη του μεταλλείου 
Ολυμπιάδας η παραγωγή, εκτός 
των υπολοίπων μετάλλων, θα εί¬ 
ναι 5000 κιλά χρυσού και 400 κι¬ 
λά αργύρου το χρόνο. Η διαδικα¬ 
σία της παραγωγής προβλέπεται 
να ολοκληρωθεί σε 4-5 χρόνια, ο¬ 
πότε η εισροή συναλλάγματος μό¬ 
νο από τις πωλήσεις χρυσού θα 
είναι πάνω από 16 δισεκ. το χρό¬ 
νο, και αυτό για τουλάχιστον 15- 
20 χρόνια διαρκούς λειτουργίας. 

Τα οικονομικά οφέλη από τη 
βιομηχανία αυτή, πέρα από το συ¬ 
νάλλαγμα, θα είναι η απόκτηση 
τεχνογνωσίας για ανάλογες με¬ 
ταλλευτικές εκμεταλλεύσεις στην 
Ελλάδα, η ανάπτυξη μιας σειράς 
άλλων κλάδων που σχετίζονται 
με τη λειτουργία της βιομηχανι¬ 
κής μονάδας και -το κυριότερο- 
θα απασχολούνται εκατοντάδες 
οικογένειες και η γύρω περιοχή 
θα ζήσει, αντί να πεθάνει, όπως 
οδηγείται σήμερα με τη μη λει¬ 
τουργία των μεταλλείων. 

ΠΕΡΙΒΑΛΛΟΝ 

Λίγα για τις αντιδράσεις των 


κοινοτήτων για τη μόλυνση του 
περιβάλλοντος μετά την απόφα¬ 
ση για την ίδρυση της Μεταλ¬ 
λουργίας χρυσού και την εκχώ¬ 
ρηση του δικαιώματος αυτού στην 
καναδική εταιρία, όταν δηλαδή 
μπήκε το δίλημμα ή εκσυγχρονι¬ 
σμός με χρυσό ή κλείσιμο. 

Οι ισχυρισμοί των κοινοτήτων 
ήταν α) η τοξική ρύπανση του οι¬ 
κολογικού συστήματος, και κυρί¬ 
ως των νερών της περιοχής, β) η 
επιδείνωση των περιβαλλοντικών 
επιπτώσεων με την έναρξη της 
λειτουργίας του εργοστασίου χρυ¬ 
σού, γ) οι καταστροφικές διαβρω- 
τικές αλλοιώσεις στα αρχαιολο¬ 
γικά μνημεία της περιοχής και δ) 
οι επιπτώσεις στον τουρισμό. 

Καταρχήν, οι περιβαλλοντικές 
επιπτώσεις θα έπρεπε να ήταν εμ¬ 
φανείς σήμερα, αφού το υπέδαφος 
της Β.Α. Χαλκιδικής, και ειδικό¬ 
τερα της Ολυμπιάδας, φιλοξενεί 
τα τελευταία 20 εκατομμύρια χρό¬ 
νια θειούχα μεταλλεύματα που πε¬ 
ριέχουν μόλυβδο, αρσενικό, μαγ¬ 
γάνιο και κάδμιο. Επίσης, πάνω 
από 2000 χρόνια γίνεται συστη¬ 
ματική μεταλλευτική δραστηριό¬ 
τητα στην περιοχή. Σύμφωνα με 
υδρογεωλογική - υδροχημική με¬ 
λέτη που έκανε το ΙΓΜΕ στην πε¬ 
ριοχή των μεταλλείων, διαπίστω¬ 
σε ότι οι περιεκτικότητες του αρ¬ 
σενικού και άλλων τοξικών με¬ 
τάλλων στο πόσιμο και θαλασσι¬ 
νό νερό είναι εξαιρετικά χαμηλό¬ 
τερες των ανώτατων επιτρεπτών 
ορίων. Οι αυξημένες περιεκτικό¬ 
τητες τοξικών μετάλλων στα νε¬ 
ρά των μεταλλείων που εκβάλ¬ 
λουν επιφανειακά στο ρέμα Μαυ- 
ρόλακκας δεν επηρεάζουν τα νε¬ 
ρά που υδροδοτούν την Ολυμπιά¬ 
δα, γιατί ανήκουν σε διαφορετική 
υδρογεωλογική λεκάνη και δεν υ¬ 
πάρχει υδραυλική επικοινωνία με¬ 
ταξύ τους. Ακόμη, τα νερά του με¬ 
ταλλείου Ολυμπιάδας έχουν αλ¬ 
καλικό χαρακτήρα, και αυτό ελέγ¬ 
χει και περιορίζει τη δυνατότητά 
τους να αλλοιώσουν χημικά το με¬ 
τάλλευμα και να μεταφέρουν το- 
ξικά μέταλλα. 

Αντίθετα, στο Στρατώνι ο όξι¬ 
νος χαρακτήρας των νερών των 
μεταλλείων δημιουργεί τις προϋ¬ 
ποθέσεις και ευθύνεται για τις αυ¬ 
ξημένες περιεκτικότητες θειικών 
ιόντων στο πόσιμο νερό. Ήδη η 
καναδική εταιρεία σε συνεργασί¬ 
α με το Εθνικό Μετσόβιο Πολυ¬ 
τεχνείο μελετά το πρόβλημα και 
το ΕΜΠ έχει αναπτύξει μέθοδο 
πρόληψης και αντιμετώπισης των 
τοξικών αποβλήτων με ιδιαίτερα 
θετικά αποτελέσματα. 

Από την άλλη μεριά, η υδρομε- 
ταλλουργική μέθοδος της υδατι¬ 
κής οξείδωσης υπό πίεση, πάνω 
στην οποία βασίζεται η λειτουρ¬ 
γία του εργοστασίου χρυσού, πα¬ 
ρουσιάζει περιβαλλοντική προ¬ 
στασία, αφού η όλη διαδικασία 
γίνεται σε αυτόκλειστο σύστημα, 
το οποίο δεν παράγει αέρια ή υ¬ 
γρά απόβλητα. Τα όξινα και αρ- 
σενικούχα υγρά εξουδετερώνο¬ 
νται κατάλληλα παράγοντας τε¬ 
λικά στερεό απόβλητο γύψο. Αυ¬ 
τός θα αποτεθεί στις εξορυγμένες 


στοές του μεταλλείου. Η επιλογή 
των χώρων απόθεσης σε συνδυα¬ 
σμό με τον αλκαλικό χαρακτήρα 
των νερών μειώνουν έως εκμηδε¬ 
νίζουν την πιθανότητα χημικής 
αλλοίωσης των στερεών αποβλή¬ 
των και την απόπλυση τοξικών 
μετάλλων. 

Παραπέρα, η εγκατάσταση του 
εργοστασίου χρυσού θα λειτουρ¬ 
γήσει και σαν απορρυπαντής της 
περιοχής, αφού θα κατεργαστεί το 
υπάρχον συμπύκνωμα πυρίτη- αρ¬ 
σενοπυρίτη παράγοντας χρυσό και 
αδρανοποιώντας το περιεχόμενο 
αρσενικό. Η παραμονή του συμπυ¬ 
κνώματος στην επιφάνεια αποτε¬ 
λεί ρυπογόνο εστία τοξικών 
μετάλλων λόγω της ανεξέλεκγτης 
οξείδωσής του. Ακόμη, η λειτουρ¬ 
γία της μεταλλουργίας χρυσού σε 
άλλο χώρο από αυτόν κοντά στο 
εργοστάσιο εμπλουτισμού, πέρα α¬ 
πό τα οικονομικά μειονεκτήματα, 
θα δημιουργήσει και σοβαρά πε¬ 
ριβαλλοντικά προβλήματα. Διότι 
η μεταφορά και διακίνηση του με¬ 
ταλλεύματος σημαίνει ανεξέλε- 


Εκεί που μπορεί κανείς να δια¬ 
πιστώσει με ακρίβεια το χαρακτή¬ 
ρα της αστικής τάξης της χώρας 
του είναι στη στάση της απένα¬ 
ντι στις μειονότητες που, για διά¬ 
φορους λόγους, ζουν στο κράτος 
“της”. Ο προοδευτικός ή αντιδρα¬ 
στικός χαρακτήρας αυτής της τά¬ 
ξης φαίνεται ακριβώς από το γε¬ 
γονός αν αυτή συμπεριφέρεται α¬ 
πέναντι στους ανθρώπους που α¬ 
νήκουν σε διαφορετικό έθνος α¬ 
πό αυτό που ανήκει αυτή με τον 
ίδιο τρόπο που συμπεριφέρεται και 
απέναντι στους πολίτες του “δι¬ 
κού” της έθνους. Στο ζήτημα αυ¬ 
τό η ελληνική αστική τάξη έχει 
να επιδείξει έναν εξαιρετικά ά¬ 
θλιο, αντιδραστικό και φασιστι¬ 
κό χαρακτήρα. Η καταπίεση των 
μειονοτήτων που ζουν στην Ελ¬ 
λάδα έχει σαν αφετηρία το απα¬ 
ράδεκτο γεγονός της άρνησης της 
ύπαρξής τους ως εθνικών μειονο¬ 
τήτων. 

Αυτό ισχύει τόσο για τα εθνικά 
Μακεδόνες όσο και για τους 
Τούρκους που ζουν στη Θράκη. 
Πέρα από αυτό, ο αποκλεισμός 
τους από διάφορα αξιώματα και 
θέσεις στο δημόσιο τομέα, καθώς 
και η έλλειψη στοιχειωδών δι¬ 
καιωμάτων που απολαμβάνουν οι 
υπόλοιποι έλληνες πολίτες είναι 
μόνιμο φαινόμενο. Ιδιαίτερα στους 
Τούρκους της Θράκης, που κατοι¬ 
κούν σε συμπαγείς πληθυσμούς σε 
μεγάλες περιοχές, η καταπίεση 
και η υποβάθμιση της περιοχής 
τους είναι ακόμη εντονότερη. Μό¬ 
λις πρόσφατα και κάτω από την 
πίεση της Ευρωπαϊκής Ένωσης ο 
υπουργός Άμυνας Αρσένης κα¬ 
τάργησε τις μπάρες που α- 


γκτη διάχυση σκόνης μεταλλεύ¬ 
ματος στο περιβάλλον φυσικό σύ¬ 
στημα, οικισμούς και αρχαιολο¬ 
γικά μνημεία. 

Από τα παραπάνω γίνεται φα¬ 
νερό ότι η λειτουργία του εργο¬ 
στασίου χρυσού είναι αναγκαία 
και πρέπει να ξεκινήσει το συντο¬ 
μότερο. Οι λόγοι προστασίας του 
περιβάλλοντος που προβάλλονται 
από τους διάφορους “οικολόγους” 
δεν έχουν επιστημονική τεκμηρί¬ 
ωση και η μόλυνση που δημιουρ- 
γείται σ’ ένα σημείο είναι θέμα 
υλοποίησης της δέσμευσης της ε¬ 
ταιρείας, αλλά και ελέγχου των 
ίδιων των εργαζομένων σε αυτήν. 
Πρέπει κάθε δημοκράτης, κάθε 
άνθρωπος που θέλει την προκοπή 
και την ανάπτυξη αυτού του τό¬ 
που να αντισταθεί στους κάθε λο¬ 
γής “κνΐτες” και οικολόγους που 
εμποδίζουν τη δημιουργία βιομη¬ 
χανικών μονάδων, κύρια στην ε¬ 
παρχία, ή κλείνουν τις ήδη υπάρ- 
χουσες δημιουργώντας στρατιές 
ανέργων και φιμώνοντας τη χώ¬ 
ρα από τη βιομηχανία της. 


πέκλειαν κάθε δίοδο από και προς 
τα τούρκικα χωριά από τη δύση 
μέχρι την ανατολή του ήλιου. 

Αντί λοιπόν η αστική τάξη να 
προχωρά στην οικονομική ανά¬ 
πτυξη της περιοχής κτίζοντας ερ¬ 
γοστάσια και βιομηχανίες, όπου 
θα δουλεύουν όλοι ανεξάρτητα α¬ 
πό εθνικότητα, πρόσφατα εξαγ¬ 
γέλλει και ξεκινά άμεσα τη 
δημιουργία τριών αστυνομικών 
σχολών, μιας σε κάθε νομό της 
Θράκης. Η αρχική σκέψη για την 
εκεί εγκατάστασή τους ανήκει 
στον ορθοδοξοφασίστα Παπαθε- 
μελή, που επέβαλε αυτή την άπο¬ 
ψη επικαλούμενος “εθνικούς λό¬ 
γους”. Ο αντικαταστάτης του Βα- 
λυράκης χαρακτήρισε την απόφα¬ 
ση αυτή ως την πλέον σημαντική 
για το μέλλον της Θράκης, από 
στρατηγικής άποψης. Σε δύο - τρί¬ 
α χρόνια, όταν θα λειτουργούν 
πλήρως οι σχολές της αστυνομι¬ 
κής ακαδημίας, θα φοιτούν συνο¬ 
λικά 3.000 υποψήφιοι αστυφύλα¬ 
κες σε μόνιμη βάση, αξιοποιήσι- 
μοι και στρατιωτικά ανά πάσα 
στιγμή. Όπως δήλωσε ο ίδιος 
στην Ξάνθη, «είμαστε σε επίθεση 
στη Θράκη, δεν είμαστε σε άμυ¬ 
να». 

Εδώ ακριβώς συμπυκνώνονται 
οι προθέσεις και οι στόχοι της ελ¬ 
ληνικής αστικής τάξης. Ο κύριος 
εχθρός της χώρας θεωρείται η 
Τουρκία και εμείς πρέπει να εί¬ 
μαστε έτοιμοι ανά πάσα στιγμή 
για επίθεση, σύμφωνα με το Βα- 
λυράκη. Και επειδή φοβούνται ό¬ 
τι κάποια στιγμή οι Τούρκοι της 
μειονότητας θα εξεγερθούν μπρο- 

συνέχεια στη σελ. 7 


Αστυνομικές 
σχολές αντί για 
εργοστάσια 

Συμβούλιο Απόδημου Ελληνισμού 


Η ΝΕΑ "ΜΕΓΑΑΗ ΙΔΕΑ" ΣΤΗΝ 
ΥΠΗΡΕΣΙΑ ΤΗΣ ΜΟΣΧΑΣ 


Για πρώτη φορά έχουμε συνέ¬ 
δριο, χαρακτηρίζεται μάλιστα ι¬ 
δρυτικό, του “αποδήμου ελληνι¬ 
σμού”. 

Πρέπει να δούμε τη χρονική 
στιγμή και την πολιτική γραμμή 
που ακολουθεί το ρωσοσοβινιστι- 
κό μέτωπο στην Ελλάδα, για να 
κατανοήσουμε το λόγο και το ρό¬ 
λο που ετοιμάζουν Ρωσία και Ελ¬ 
λάδα για τους απανταχού του κό¬ 
σμου Έλληνες. 

Πρώτα-πρώτα, εδώ και λίγα 
χρόνια το ΠΑΣΟΚ (Παπανδρέου) 
διαμόρφωσε την πολιτική πλατ¬ 
φόρμα περί Ελληνισμού, που έχει 
σα βασικούς στόχους: 

α) Την αναστήλωση της Μεγά¬ 
λης Ιδέας, δηλαδή Ελλάδα-Κύ- 
προς-Έλληνες της Αλβανΐας- 
Έλληνες της Τουρκίας και από 
κοντά Έλληνες της Αμερικής, 
του Καναδά, της Γερμανίας και 
γενικά της Ευρώπης, της Αυστρα¬ 
λίας κ.λπ. σε οργανωμένη βάση 
κάτω από την μπαγκέτα του Υ¬ 
πουργείου Εξωτερικών. 

β) Τη διαμόρφωση πραχτόρων 
και υποχείριων εθνικών κινημά¬ 
των σε διάφορα μέρη του κόσμου, 
αλλά ειδικά στις ΗΠΑ, με σκοπό 
να πλευροκοπήσουν την πολιτι¬ 
κή ηγεσία για λογαριασμό της ρώ- 
σικης παγκόσμιας στρατηγικής. 

Στο σημείο αυτό πρέπει να δού¬ 


με τη δυνατότητα των Ελλήνων 
της διασποράς και τις προθέσεις 
τους. 

Οι Έλληνες πριν πολλά χρόνια 
αποτελούσαν κοινότητες σε διά¬ 
φορα μέρη με βάση τον κοσμοπο¬ 
λιτισμό του εφοπλιστικού, αλλά 
και του εμπορομεσιτικού κεφα¬ 
λαίου, και στη συνέχεια ενσωμα¬ 
τώθηκαν μεγάλες φουρνιές με¬ 
ταναστών, λόγω της φτώχειας ι¬ 
διαίτερα της υπαίθρου, στην Αμε¬ 
ρική, τον Καναδά, την Αυστραλί¬ 
α και τη Γερμανία πριν και μετά 
τον πόλεμο, με αποτέλεσμα να δη- 
μιουργηθούν ισχυρές ελληνικές ε¬ 
θνικές μειονότητες στις παραπά¬ 
νω χώρες. 

Αυτές οι μειονότητες αναπτύ¬ 
χθηκαν, διασταυρώθηκαν και εν¬ 
σωματώθηκαν στις παραπάνω 
κοινωνίες. 

Είναι χαρακτηριστικό το από¬ 
σπασμα του Ευρυβιάδη (καθηγη¬ 
τής Διεθνών Σχέσεων στο Οικο¬ 
νομικό Πανεπιστήμιο της Αθή¬ 
νας), που αναφέρεται στην αμερι¬ 
κάνικη κοινότητα, που είναι η πιο 
πολυπληθής, και ως εκ τούτου α¬ 
φομοιώνεται πιο δύσκολα: «Προ¬ 
ϋπόθεση για οποιαδήποτε προσέγ¬ 
γιση των Ελληνοαμερικάνων εί¬ 
ναι η κοινωνιολογική, οικονομι¬ 
κή και πολιτική χαρτογράφησή 
τους, που δεν έχει δυστυχώς πραγ¬ 


ματοποιηθεί μέχρι σήμερα. Μια 
τέτοια χαρτογράφηση θα αποδεί- 
κνυε με αδιάσειστα στοιχεία ότι 
η ελληνοαμερικανική κοινότητα 
είναι πολυσύνθετη, ανομοιογενής 
και ότι η μεγάλη μερίδα των Ελ- 
ληνοαμερικανών προέρχονται α¬ 
πό μικτούς γόμους και θεωρούν 
εαυτούς ενσωματωμένα μέλη της 
αμερικανικής κοινωνίας» ( Καθη¬ 
μερινή , 6/12/1995). 

Αυτά τα λέει ένας επιστήμονας 
που βρίσκεται σε διαφορετική α¬ 
πό μας κατεύθυνση και είναι σί¬ 
γουρο ότι δείχνουν την αντικει¬ 
μενική πραγματικότητα. Βέβαια, 
οι Έλληνες ιδιαίτερα της πρώτης 
γενιάς έχουν μια νοσταλγία για 
τον τόπο τους, διατηρούν πολιτι¬ 
στικές παραδόσεις, αλλά όλο και 
λιγότερο ασχολούνται με την Ελ¬ 
λάδα. Είναι χαρακτηριστικό ότι η 
μεγαλύτερη, αρχαιότερη και δυ¬ 
ναμικότερη οργάνωση, η γνωστή 
ΑΧΕΠΑ, έχει απενεργοποιηθεί 
πολιτικά. 

Βέβαια οι ελληνικές κυβερνή¬ 
σεις και η Ορθοδοξία σε μεγάλα 
γεγονότα σοβινιστικής έξαρσης 
π.χ. Κυπριακό και Μακεδονικό, 
τους αναζωπυρώνουν τον εθνικι¬ 
σμό και προσπαθούν να τους εκ¬ 
μεταλλευτούν πολιτικά και οικο¬ 
νομικά. 


Τώρα όμως βλέπουμε μια συγκε¬ 
κριμένη δραστηριότητα, που κέ¬ 
ντρο έχει την πολιτική και ιδεο¬ 
λογική ταυτότητα του “ορθόδο¬ 
ξου” τόξου, δηλαδή προσπαθεί να 
διαμορφώσει συνειδήσεις και να 
προωθήσει οργανωμένα στις Η¬ 
ΠΑ, αλλά και στην Ευρώπη, την 
αντίθετη γραμμή για την περιοχή 
στη βάση τάχα του ελληνικού ε¬ 
θνικού συμφέροντος. Συγκεκριμέ¬ 
να, ενώ οι Αμερικάνοι και οι 
Ευρωπαίοι θέλουν φιλία και συ¬ 
νεργασία ανάμεσα στην Ελλάδα 
και την Τουρκία, το Σ.Α.Ε. (Συμ¬ 
βούλιο Αποδήμου Ελληνισμού) θα 
βάζει σφήνες ενάντια σ’ αυτή την 
πολιτική ειρήνης στην περιοχή 
του Αιγαίου. 

Δεν είναι τυχαίο που το Συνέ¬ 
δριο αυτό το οργάνωσε μια επι¬ 
τροπή από 65 άτομα με επικεφα¬ 
λής τον Παπούλια και 64 κρατι¬ 
κούς υπαλλήλους έχοντας απο¬ 
κλείσει καθηγητές πανεπιστημί¬ 
ου, ανθρώπους των γραμμάτων και 
των τεχνών κ.λπ., αλλά πάνω απ’ 
όλα έχοντας αποκλείσει το Πα¬ 
τριαρχείο, μιας και είναι γνωστό 
ότι ο Βαρθολομαίος θέλει ειρήνη 
Ελλάδας-Τ ουρκίας. 

Είναι χαρακτηριστικό το από¬ 
σπασμα της Ελευθεροτυπίας ( 4/12/ 
1995): «Επισημοποιήθηκανχθες το 


πρωί, μέσω τηλεοπτικού μηνύμα¬ 
τος, οι επιφυλάξεις που διατηρεί 
το Οικουμενικό Πατριαρχείο για 
τον τρόπο που θεσμοθετήθηκε αλ¬ 
λά και λειτουργεί το ΣΑΕ (Συμ¬ 
βούλιο Αποδήμου Ελληνισμού). 
Με το διάρκειας δέκα λεπτών τη¬ 
λεοπτικό του μήνυμα ο ίδιος ο 
Οικουμενικός Πατριάρχης Βαρθο¬ 
λομαίος διατυπώνει τις επιφυλά¬ 
ξεις του και τις παρατηρήσεις του 
για τον τρόπο προετοιμασίας και 
θεσμοθέτησης του ΣΑΕ, κάτι που, 
όπως υπογραμμίζει, έγινε “ερήμην 
της Εκκλησίας” και αυτό (το ΣΑ¬ 
Ε) “δεν επιτρέπει, δυστυχώς τη 
συμμετοχή εις αυτό των εν ταις 
εκασταχού επαρχίαις των καθ’ η¬ 
μάς πατριαρχικού κύματος ιεραρ¬ 
χών». 

Για το λόγο αυτό ο Βαρθολο¬ 
μαίος έστειλε τον Ελβετίας Δα¬ 
μασκηνό στο Συνέδριο, με στόχο 
να υποβαθμίσει την παρουσία και 
τη σημασία του και, απ’ την άλ¬ 
λη, για να ακουσθεί μέσα στο Συ¬ 
νέδριο η διαφορετική δίκιά του 
φωνή. 

Εδώ πρέπει να τονίσουμε ότι το 
ψευτοΚΚΕ ζήτησε με δήλωση του 
βουλευτή του Κόρακα «ουσιαστι¬ 
κές αρμοδιότητες στο Σ.Α.Ε, και 
όχι όργανο συμβουλευτικού χαρα¬ 
κτήρα». 


Η ΑΝΑΖΩΠΥΡΩΣΗ ΤΟΥ 
ΑΝΤΙ-ΜΜΕ ΜΕΤΩΠΟΥ 


Η επίθεση των ροσόδουλων ε¬ 
νάντια στα ΜΜΕ συνεχίζεται και 
οξύνεται αυτές τις μέρες σε δύο 
επίπεδα: Το ένα είναι το κυβερ¬ 
νητικό με τις δηλώσεις Κακλα- 
μάνη, που είχαν την κάλυψη του 
Χυτήρη, και το άλλο με το σύν¬ 
θημα “Αλήτες-Ρουφιάνοι-Δημο- 
σιογράφοι”, που προώθησαν σα 
σημαία του κινήματος τα ΕΑΑΚ 
(Ενιαίες Ανεξάρτητες Αριστερές 
Κινήσεις), δηλαδή το φοιτητικό 
μετωπικό σχήμα της ΚΝΕ-ΝΑΡ 
και υιοθέτησαν με φανατισμό οι 
αναρχικοί στα επεισόδια του Πο¬ 
λυτεχνείου. 

Πρώτος ο Κακλαμάνης στις αρ¬ 
χές Νοέμβρη αναζωπύρωσε αυτό 
το μέτωπο με δηλώσεις που σε τί¬ 
ποτα δεν έχουν να ζηλέψουν τις 
προκηρύξεις της “17Ν”, με απο¬ 
κορύφωμα τη δήλωσή του για «ξέ¬ 
νες δυνάμεις στο χώρο των ΜΜΕ 
και των διαπλεκόμενων συμφερό¬ 
ντων, οι οποίες απεργάζονται δει¬ 
νά κατά του τόπου και όταν έρ¬ 
θουν στην Ελλάδα δε θα μπορού¬ 
με να αμυνθούμε»(Ελεύθερος Τύ¬ 
πος, 16/11). Τον Κακλαμάνη κάλυ¬ 
ψε απόλυτα ο Χυτήρης μιλώντας 
για «προβληματισμό των πολιτι¬ 
κών, των ΜΜΕ και των πολιτών 
για τα θέματα που αφορούν τη σω¬ 


στή ενημέρωση του ελληνικού λα¬ 
ού» (Ελεύθερος Τύπος, 15/11). 

Από την άλλη, στη φοιτητική 
πορεία της 14/11/1995 που διοργά- 
νωσε η ΕΣΕΕ ενάντια στα μέτρα 
του Γ. Παπανδρέου για την παι¬ 
δεία, σύμφωνα με την Ελευθερο¬ 
τυπία (15/11) τα ΕΑΑΚ “εισηγή- 
θηκαν” και οι διοργανωτές απο¬ 
δέχτηκαν το σύνθημα “Αλήτες- 
Ρουφιάνοι-Δημοσιογράφοι”, που 
τελικά κυριάρχησε σ’ αυτή την 
πορεία. Ακολούθησε το κάψιμο 
κινητού συνεργείου του Σκάι και 
ο ξυλοδαρμός δημοσιογράφου α¬ 
πό τους “γνωστούς-άγνωστους” 
που εμφανίζονται σε όλες τις πο¬ 
ρείες, πράξεις τις οποίες τα ΕΑ¬ 
ΑΚ όχι μόνο δεν κατάγγειλαν, 
αλλά σχεδόν υποστήριξαν έμμε¬ 
σα. 

Αμέσως μετά το σύνθημα αυτό 
έγινε σημαία των αναρχικών στην 
κατάληψη του Πολυτεχνείου. Αυ¬ 
τοί υιοθέτησαν το σύνθημα του σο- 
σιαλφασισμού γυρεύοντας ένα 
άλλοθι για την απομόνωσή τους 
από το λαό. Το κάψιμο όμως εί¬ 
ναι κάψιμο, και όσους δημοσιο¬ 
γράφους και να δείρεις αυτό, τη 
στιγμή που δεν το υπερασπίζεις 
απέναντι στο λαό και δεν το δι¬ 
καιολογείς πολιτικά, θα σε απο¬ 


μονώνει στις μάζες. Δε φταίνε οι 
δημοσιογράφοι που το έδειξαν. 

Η νέα αναζωπύρωση του αντιΜ- 
ΜΕ μετώπου οφείλεται στη συ¬ 
νολική σχεδόν καταδίκη από τα 
ΜΜΕ της Λιάνη και την άρνησή 
της σα διαδόχου του Παπανδρέου 
στο ΠΑΣΟΚ. Τα ΜΜΕ άνοιξαν 
ένα νέο θερμό μέτωπο με το σο- 
σιαλφασισμό και αυτός απάντη¬ 
σε. Χαρακτηριστικό της χυδαιό¬ 
τητας της σοσιαλφασιστικής επί¬ 
θεσης είναι ότι κανείς δεν κατα¬ 
δίκασε την Κανέλλη για την ε¬ 
παίσχυντη και αντιδεοντολογική 
στημένη συνέντευξη της Λιάνη, 
αλλά τα ΜΜΕ που ασχολούνταν 
με αυτή τη συνέντευξη. Ας μην ξε¬ 
χνάμε βέβαια ότι, εκτός των άλ¬ 
λων, η συνέντευξη δόθηκε στην 
ΕΤ1, η οποία, σαν κρατική, μένει 
πάντα στο απυρόβλητο. 

Οι ρωσόδουλοι δεν κατάφεραν 
να ελέγξουν τα ΜΜΕ επειδή πα¬ 
ρά το σαμποτάζ δεν μπόρεσαν πο¬ 
τέ να ελέγξουν την οικονομία, που 
συνεχίζει να έχει φιλοευρωπαϊκή- 
φιλοδυτική κατεύθυνση. Χαρα¬ 
κτηριστικό είναι ότι δεν έχουν κα¬ 
μία εφημερίδα απόλυτα δίκιά τους, 
εκτός από το Ριζοσπάστη, και το 
ίδιο ισχύει στο χώρο της τηλεό¬ 
ρασης και του ραδιοφώνου. Η από¬ 


πειρα με το Σκάι απέτυχε και ο 
Κόκκαλης επιβίωσε μόνο στο ρα¬ 
διόφωνο. Τα μεγάλα τηλεοπτικά 
κανάλια ΜΕΟΑ και ΑΝΤΕΝΝΑ 
επηρεάζονται σε μεγάλο βαθμό α¬ 
πό το φιλοευρωπαϊκό και φιλο¬ 
δυτικό κεφάλαιο (Βαρδινογιάν- 
νης, Τεγόπουλος κ.λπ.). Και στο 
χώρο του Τύπου η Ελευθεροτυπία 
ρίχνει γέφυρες με την Τουρκία και 
φιλοξενεί αντισοβινιστικές φωνές, 
ενώ στην οικονομία έχει σαφώς 
φιλοευρωπαϊκή κατεύθυνση. 

Τα ΜΜΕ παραπληροφορούν και 
χρειάζεται έλεγχος, αλλά όχι έ¬ 
τσι όπως τον εννοούν οι ρωσό- 
δουλοι. Παραπληροφορούν όταν 
υποστηρίζουν ανοιχτά τη Σερβία 
παραποιώντας τα γεγονότα, πα¬ 
ραπληροφορούν όταν μετατρέπο- 
νται σε προπαγανδιστικό όργανο 
του ΡΚΚ, όταν μεταδίδουν αλυ- 
τρωτικά κηρύγματα και όταν πρι¬ 
μοδοτούν τη μεσαιωνική αντιδρα¬ 
στική ορθόδοξη Εκκλησία. Για ό¬ 
λα αυτά ποτέ δεν υπήρξε καταγ¬ 
γελία από το σοσιαλφασισμό. 

Η επίθεση που κάνει ο σοσιαλ- 
φασισμός δεν είναι από την πλευ¬ 
ρά της προόδου, αλλά από την 
πλευρά του φασισμού. Γι’ αυτό 
χρησιμοποιεί τις ρουκέτες της 
“17Ν” και, τώρα τελευταία, το 
στρατό των αναρχικών σε επιχει¬ 
ρήσεις “δολιοφθοράς” με τα κα¬ 
ψίματα των κινητών συνεργείων 
και τους ξυλοδαρμούς. Οι προο¬ 
δευτικοί και δημοκρατικοί άνθρω¬ 
ποι πρέπει να καταγγείλουν αυτή 
την επίθεση. 


Αστυνομικές 
σχολές 
αντί για 
εργοστάσια 

συνέχεια από τη σελ. 6 

στά στην έντονη καταπίεσή τους, 
γι’ αυτό η αστική τάξη φροντίζει 
από τώρα. Σύμμαχό της στην πο¬ 
λιτική αυτή έχει την ορθόδοξη εκ¬ 
κλησία. Είναι τυχαίο το γεγονός 
ότι το κτίριο για το παράρτημα του 
Έβρου στο Διδυμότειχο το δώρι¬ 
σε ο μητροπολίτης Νικηφόρος, που 
δήλωσε «βρισκόμαστε δίπλα σε 
κράτος εθνοκτόνο. Είμαστε έτοι¬ 
μοι και δυνατοί για όλα. Η ίδρυση 
της αστυνομικής σχολής στην πό¬ 
λη μας πολλαπλασιάζει τη δύνα¬ 
μη και την αισιοδοξία»: 

Έτσι, η ελληνική αστική τάξη, 
αντί ν’ αναπτύξει μια περιοχή της 
χώρας με παραγωγικές επενδύ¬ 
σεις, δημιουργεί αστυνομικές σχο¬ 
λές για να δυναμώσει τα επιθετι¬ 
κά και αντιδημοκρατικά σχέδιά 
της. Αποδεικνύεται για μια ακό¬ 
μη φορά πόσο επιτακτική και α¬ 
ναγκαία είναι η εφαρμογή του 
συνθήματος της ειρήνης με τη γει¬ 
τονική Τουρκία. 

ΝΕΑ ΣΤΟΙΧΕΙΑ ΓΙΑ ΤΟ ΡΟΛΟ ΤΗΣ 
ΡΩΣΙΑΣ ΣΤΗΝ ΑΠΟΠΕΙΡΑ ΚΑΤΑ 

ΓΚΛΙΓΚΟΡΟΦ 


Είχαμε γράψει στο φ. 241 της 
Νέας Ανατολής για την από¬ 
πειρα δολοφονίας του Γκλιγκό- 
ροφ, η οποία όχι μόνο απέτυχε, 
αλλά δεν μπόρεσε ούτε καν να 
κρατήσει τον Γκλιγκόροφ κα¬ 
τάκοιτο μακριά από την πολι¬ 
τική, ότι: «Όλα τα πολιτικά 
στοιχεία που διαθέτουμε αυτή 
τη στιγμή μιλάνε για το ότι αυ¬ 
τή η δολοφονική απόπειρα υ¬ 
πηρετεί τα ρώσικα συμφέρο¬ 
ντα». Στην εφημερίδα Επενδυ¬ 
τής της 27-29/10 άρθρο σχετι¬ 
κό με την απόπειρα με τίτλο 
“Ρώσοι οι δολοφόνοι των Σκο¬ 
πιών” υιοθετεί την ίδια ακρι¬ 
βώς εκτίμηση και αναφέρει νέα 
στοιχεία που έχουν έρθει στο 
φως και τα οποία την αποδει- 
κνύουν. 

Συγκεκριμένα ο Επενδυτής α¬ 
ναφέρει ότι η κρατική ασφάλεια 
της Δημοκρατίας της Μακεδο¬ 
νίας εντόπισε πίσω από την α¬ 
πόπειρα εθνικιστικούς κύκλους 
συνδεδεμένους με το φιλοβουλ- 
γάρικο εθνικιστικό κόμμα 
ΜΠΟ (Μακεδονικό Πατριωτι¬ 
κό Μέτωπο), ηγέτης του οποί¬ 
ου είναι κάποιος Λεμπάνοφ. 
Αυτοί οι κύκλοι, σύμφωνα με 
πόρισμα ξένων υπηρεσιών πλη¬ 
ροφοριών με το οποίο συμφώ¬ 
νησε η κρατική ασφάλεια, κα¬ 
θοδηγήθηκαν από «ορισμένους 


ρώσικους στρατιωτικούς κύ¬ 
κλους». 

Για την πολιτική ταυτότητα 
και τη δράση του ΜΠΟ ο Ε¬ 
πενδυτής αναφέρει το ακόλου¬ 
θο χαρακτηριστικό απόσπασμα: 
«Ήταν μια Παρασκευή βράδυ 
(σ.σ. στα τέλη του 1992), όταν 
σε πολιτική εκπομπή της κρα¬ 
τικής τηλεόρασης μια γνωστή 
δημοσιογράφος έπαιρνε συνέ¬ 
ντευξη από τον Κίρο Γκλιγκό- 
ροφ (εκλογές γαρ). Την ίδια ώ¬ 
ρα στο τηελοπτικό κανάλι Α1 
μια άλλη γνωστή δημοσιογρά¬ 
φος έπαιρνε συνέντευξη από 
τον Ιβάν Αεμπάνοφ. Με μια ό¬ 
μως σημαντική διαφορά: Ο Αε¬ 
μπάνοφ μιλούσε χωρίς μετα¬ 
φραστή σε άπταιστα βουλγαρι¬ 
κά. Το μήνυμα ήταν σαφές προς 
τον κ. Γκλιγκόροφ και η χρο¬ 
νική στγμή είχε άριστα επιλε- 
γεί. Ηφιλοβουλγάρικη πολιτι¬ 
κή ομάδα τόσο στα Σκόπια ό¬ 
σο και κυρίως, στο χώρο των 
μεταναστών, έριχνε επίσημα το 
γάντι στον Κίρο Γκλιγκόροφ. 
Η πρώτη αντίδραση δεν άργη¬ 
σε. Ο υπουργός Εξωτερικών 
Στέφο Τσερβενκόφσκι παρα¬ 
χώρησε μια συνέντευξη σε 
γνωστό πολιτικό έντυπο καυ¬ 
τηριάζοντας την πρακτική του 
Αεμπάνοφ». 


Στο άρθρο μας για την από¬ 
πειρα είχαμε γράψει για το εν¬ 
δεχόμενο της βουλγαρικής α¬ 
νάμιξης στη δολοφονία, στην υ¬ 
πηρεσία της πολιτικής του “ορ¬ 
θόδοξου” τόξου για την απορ¬ 
ρόφηση, ότι υπάρχουν δύο 
Βουλγαρΐες: η ρωσόδουλη του 
Βιντένοφ και η ανεξάρτητη του 
Ζέλεφ. Και στη συνέχεια ανα¬ 
φέραμε ότι «η μόνη Βουλγαρία 
που μπορεί να διαπράξει μια 
δολοφονία είναι η Βουλγαρία 
του ρωσόδουλου σοσιαλιστικού 
(πρώην κομμουνιστικού) κόμ¬ 
ματος με επικεφαλής το Βιντέ- 
νοφ. Είναι αυτή που δηλώνει 
σε κάθε ευκαιρία ότι η Αημο- 
κρατία της Μακεδονίας είναι 
το “δεύτερο βουλγάρικο κρά¬ 
τος”, μιας και κατ’ αυτούς δεν 
υπάρχει μακεδονικό έθνος...». Ο 
Λεμπάνοφ είναι καθαρά πολι¬ 
τικός εκφραστής, και από τους 
πιο συνεπείς μάλιστα, αυτής 
της Βουλγαρίας. 

Συμπληρώνοντας την πολιτι¬ 
κή φυσιογνωμία του ΜΠΟ, ο 
Επενδυτής αναφέρεται στην 
προσπάθειά του να συσπειρώ¬ 
σει τους Μακεδόνες στην Ελ¬ 
λάδα και στη Βουλγαρία: «Το 
Αεκέμβριο του ίδιου χρόνου 
(σ.σ. 1992) ο Αεμπάνοφ στέλνει 
μια επιστολή από τις ΗΠΑ που 


δημοσιεύτηκε στο περιοδικό 
ΠΟΥΑΣ. Είναι ενδεικτική η 
προσπάθειά του να υπεραμυν- 
θεί του “ μακεδονισμού ” του, α- 
ποφεύγοντας να εξηγήσει για¬ 
τί ομιλεί μόνο τη βουλγαρική 
γλώσσα. Στην ίδια επιστολή α- 
ναφέρεται επί μακράν στις προ¬ 
σπάθειες της ΜΠΟ να συσπει¬ 
ρώσει τους “Μακεδόνες” τόσο 
στην Ελλάδα -και εδώ αναφέ¬ 
ρει το όνομα του κ. Σιδηρόπου- 
λου με ένα ορθογραφικό λάθος 
όμως- όσο και στη Βουλγαρία 
στην περιοχή του Πιρίν. Από 
τότε ο Αεμπάνοφ είναι ρετεο- 
ίΐ3 ηοη μηιΐίΐ (ανεπιθύμητο) στα 
Σκόπια, ενώ κανείς από το πε¬ 
ριβάλλον του Κίρο Γκλιγκόροφ 
δεν αμφισβητεί το “βουλγαρι¬ 
κό” προσανατολισμό του. 
Παράλληλα κανείς δεν αγνοεί 
ότι όλη αυτή η τεράστια οργά¬ 
νωση ΜΠΟ ενεργεί για τα συμ¬ 
φέροντα του “βουλγαρισμού” 
της διασποράς, όπου σε αυτό το 
ρεύμα (του βουλγάρικου 
ΒΜΡΟ) συμπεριλαμβάνονται 
και ορισμένοι ακτιβιστές στην 
Ελλάδα και τη Βουλγαρία. Έ¬ 
τσι, ενδεχομένως, εξηγείται το 
πολιτικό διαζύγιο μεταξύ των 
Σκοπιών και της φράξιας όπου 
μέχρι σήμερα εδραστηριο- 
ποιείτο ο Σιδηρόπουλος». 


Είναι φυσική κατάληξη ο μα¬ 
κεδονικός σοβινισμός μέσα στη 
μειονότητα, εκπρόσωπος του ο¬ 
ποίου είναι ο Σιδηρόπουλος, να 
καταλήξει στην πιο μαύρη και 
αντιδραστική αγκαλιά, αυτή 
της Βουλγαρίας και της Ρωσί¬ 
ας. 

Στη συνέχεια ο Επενδυτής α¬ 
ναρωτιέται «ποια δύναμη, ποια 
κρατική οντότητα, ποια συμφέ¬ 
ροντα» κρύβονται πίσω από 
τους εκτελεστές του ΜΠΟ και 
την απόπειρα. Και απαντά ότι 
βάσει του πορίσματος που α¬ 
ναφέραμε πιο πάνω αυτή η δύ¬ 
ναμη είναι η Ρωσία. Στόχος της 
ρώσικης επέμβασης είναι, σύμ¬ 
φωνα με τον Επενδυτή, «η πρό¬ 
κληση χάους σε περιοχές όπου 
οι Αμερικάνοι ασκούν άμεσο έ¬ 
λεγχο». Στην αδυναμία της δη¬ 
μόσιας υποστήριξης μιας τέ¬ 
τοιας αλήθειας αποδίδει η ε¬ 
φημερίδα αυτή την παραίτηση 
του Υπουργού Εξωτερικών 
Φρισκόφσκι λίγες μέρες μετά 
την απόπειρα. 

Όσο πιο επιθετικά θα προχω- 
ρά ο ρώσικος σοσιαλιμπεριαλι- 
σμός, τόσο πιο πολύ θα αποκα¬ 
λύπτεται και θα γίνεται κατα¬ 
νοητός ο επικίνδυνος και αντι¬ 
δραστικός ρόλος του παγκό¬ 
σμια. 


Πώς ο έλληνας φαντάρος 
βρέθηκε στη Γιουγκοσλαβία 


Το ψευτοΚΚΕ και η “επανα¬ 
στατική” ουρά του σήκωσαν λί¬ 
γη σκόνη και δαπάνησαν λίγο 
περισσότερο μελάνι για να φω¬ 
νάξουν ενάντια στη συμμετοχή 
1.000 ελλήνων στρατιωτών στα 
πλαίσια της “ειρηνευτικής δύ¬ 
ναμης” στη Βοσνία. Αυτή η θέ¬ 
ση συμπυκνώνεται στο σύνθη¬ 
μα “Κανένας φαντάρος στη 
Γιουγκοσλαβία, εμείς δεν πο¬ 
λεμάμε για ΗΠΑ-Γερμανία”. 
Πόσο γελοίο φαντάζει αυτό το 
παλιομοδίτικο σύνθημα σήμερα! 
Αφού τόσο οι ΗΠΑ όσο και η 
Γερμανία αντάμειψαν πολιτικά 
και στρατιωτικά τη φασιστική 
Σερβία διαμελίζοντας τη Βοσνί¬ 
α, κάτω από την πίεση της Ρω¬ 
σίας. 

Σύσσωμη η αστική τάξη μαζί 
με όλους τους παλιανθρώπους, 
την εκκλησία, τους φασίστες 
και τους “επαναστάτες” μας 
στάθηκαν πάντα σαν αδέρφια, 
τις κρίσιμες στιγμές, δίπλα στο 
σέρβικο φασισμό. Εξάγνισαν τη 


σέρβικη εισβολή στη Βοσνία, 
την εθνική εκκαθάριση, τα ε¬ 
γκλήματα, τους βιασμούς, με 
την προοδευτική γραμμή της 
“αντίστασης των Σερβοβόσνιων 
στη Νέα Τάξη Πραγμάτων”. 

Τώρα, όμως, ανησυχούν και έ¬ 
χουν οργιστεί μήπως ο ελληνι¬ 
κός στρατός μολυνθεί ιδεολο¬ 
γικά από το ΝΑΤΟ και κατα- 
στείλει τον “αντιιμπεριαλιστι- 
κό αγώνα” των σέρβων ναζί. 

“ΕΛΛΗΝΙΚΟΣ ΣΤΡΑΤΟΣ 
ΣΤΗ ΒΟΣΝΙΑ. ΝΤΡΟΠΗ Γ 

Τι θαυμάσια επαναστατική α¬ 
νησυχία! Γι’ αυτό η αστική 
“μας” τάξη φρόντισε να βάλει 
σαν όρο για τη συμμετοχή της 
τη συμμετοχή της Ρωσίας. Ο 
δρόμος για τη συμμετοχή της 
Ελλάδας άνοιξε μόνο όταν λύ¬ 
θηκε το ζήτημα του πολιτικού 
ελέγχου της “ειρηνευτικής δύ¬ 
ναμης” ανάμεσα στη Ρωσία και 
το ΝΑΤΟ. Στις 28 Νοέμβρη οι 
υπουργοί Άμυνας των ΗΠΑ 
Πέρι και της Ρωσίας Γκρατσόφ 


συμφώνησαν να φτιαχτεί μια 
“συμβουλευτική επιτροπή” απ’ 
το ΝΑΤΟ και τη Ρωσία, την ο¬ 
ποία θα συγκαλούν τακτικά σε 
επίπεδο πρεσβευτών. Μέσα απ’ 
αυτήν η Ρωσία θα μπορεί να 
μπλοκάρει εκείνες τις αποφά¬ 
σεις που θα ζημιώνουν τους 
“σέρβους αδερφούς” κάτω από 
την απειλή ότι θα τιναχτεί στον 
αέρα η ειρήνη στην περιοχή. 
Πιο πριν είχε ήδη συμφωνηθεί 
ότι δίπλα στον αμερικάνικο 
διοικητή της δύναμης στη Βο¬ 
σνία θα βρίσκεται ένας ρώσος 
στρατηγός που θα διοικεί τους 
ρώσους στρατιώτες. Ακριβώς ό¬ 
πως το είχε πει ο Κόζιρεφ: 
«Πρώτα ένας στρατηγός του 
ΝΑΤΟ, μετά ένας ρώσος στρα¬ 
τηγός». 

Η Ελλάδα, λοιπόν, θα συμμε¬ 
τέχει στη Βοσνία όχι σα χώρα- 
μέλος του ΝΑΤΟ, αλλά σαν 
τμήμα του ρωσοσέρβικου άξο¬ 
να του πολέμου κάτω από τις 
νέες συνθήκες που διαμορφώ¬ 


θηκαν. 

Άλλωστε, ο ελληνικός στρα¬ 
τός έχει συγκροτηθεί και δια- 
παιδαγωγηθεΐ πάνω στον αντι- 
τουρκισμό και στο σοβινισμό. 
Το πολιτικό επιτελείο που τον 
καθοδηγεί και ολόκληρη η 
στρατιωτική ιεραρχία, απ’ τον 
ανώτερο ως τον κατώτερο βαθ¬ 
μό, αλλά και μεγάλη μερίδα των 
απλών φαντάρων, είναι πιστοί 
φίλοι του σέρβικου φασισμού. Η 
φιλοσέρβικη προπαγάνδα που 
έχει γίνει όλα αυτά τα χρόνια 
έχει βαθιές ρίζες μέσα στο φα¬ 
σιστικό μηχανισμό του στρατού. 
Άλλωστε η βάση του φιλοσερ- 
βισμού είναι ο αντιτουρκισμός, 
που βγάζει τόσο τον αντιδυτι- 
κισμό όσο και τον αντιευρωπα- 
ϊσμό. Μ’ αυτή τη συνείδηση θα 
πάνε οι 1.000 έλληνες εθελοντές 
στη Βοσνία. Κι εκεί θα συμπε- 
ριφερθούν και θα διαπαιδαγω- 
γηθούν ανάλογα. 


ΑΓΩΝΑΣ 

ΓΙΑ 

ΑΥΞΗΣΕΙΣ 

συνέχεια από τη σελ. 2 
φειοκρατίας. 

Όμως και πάλι μια τέτοια πο¬ 
λιτική δεν μπορεί να επιβληθεί 
χωρίς τη σύγκρουση με τη φιλο¬ 
πόλεμη πολιτική του σοσιαλφα- 
σισμού, που κινείται μέσα στα 
πλαίσια της ρώσικης στρατηγικής 
στα Βαλκάνια. Χρειάζεται δηλα¬ 
δή μια πολιτική ειρήνης με την 
Τουρκία και μια πολιτική απο¬ 
φασιστικού διαχωρισμού εκκλη¬ 
σίας - κράτους. 

Μια πολιτική σύγκρουσης με το 
ρωσοκΐνητο “ορθόδοξο” φασισμό. 

Γι’ αυτό σήμερα η πάλη για 
πραγματικές αυξήσεις στο μερο¬ 
κάματο και στο μισθό, πέρα από 
το ότι είναι άμεση ανάγκη για να 
γλιτώσει η εργαζόμενη οικογέ¬ 
νεια από το βραχνά της πείνας 
και της εξαθλίωσης, είναι η πρώ¬ 
τη πάλη που μπορεί να οδηγήσει 
στην ανάπτυξη, στην ειρήνη, στη 
δημοκρατία. 






